10 Tawaran Menarik Di Genting Pada Bulan Ramadhan & Syawal Ni! OMG Semua Best!

Dah takde idea nak berbuka di mana? Anda nak buat kelainan sikit bagi sambutan Syawal tahun ni atau anda takde plan lagi nak balik kampung mana?

Jangan risau sebab Resorts World Genting akan melancarkan kempen Jom Raya bulan ni! Seronok lah kalau nak chill dengan orang yang tersayang sambil menikmati suasana yang sejuk.

Jom min share dengan anda apa yang menarik di Jom Raya Resorts World Genting ni!

Konsep buffet makanan ala-ala bazar di Resorts World Awana? Serius menarik!

Jom Makan Awana akan menawarkan pelbagai hidangan kegemaran tradisional Malaysia seperti kambing bakar, sup beraneka, Rendang Tok, kuih muih dan banyak lagi!

Memang tak menang tangan lah anda nak pilih nanti!

Jom Makan Awana dah available sekarang untuk anda book tau!

Promosi ini hanya akan berlangsung sehingga 21 April 2023 ni je tau, dengan harga bermula daripada RM128 untuk dewasa dan RM70 je untuk kanak-kanak dan akan dibuka dari jam 6.30pm sehingga 9.30pm bertempat di Lobi Floor, Resorts World Awana.

Memang berbaloi untuk makanan yang beraneka pilihan ni. Ha..dah boleh dah ajak family or kawan-kawan anda untuk iftar together! Tapi, jangan lupa book dulu tau!

Untuk tempahan anda boleh call je +603 6436 9000 (ext. 7605) atau emel ke awanaf&[email protected].

Mana penggemar nasi tomato memang wajib pergi sini! Jom Makan Street Food menawarkan set nasi tomato yang memang berbaloi!

1 ketul ayam yang anda boleh pilih (Ayam Masak Merah/Goreng Berempah/Panggang Madu)
3 ketul kurma
1 minuman sejuk pilihan anda (Teh Lemon, Oren atau Lemon)

Tarikh promosi ni hanya pada 21/3/23 sehingga 21/4/23 bermula dari jam 12 tengahari bertempat di Tingkat 4, SkyAvenue. Jom terjah sekarang!

Kita semua mesti ada citarasa masing-masing kan? So, kalau anda taktahu nak makan kat mana yang ada semua pilihan makanan, anda boleh pergi makan di Medan Selera ni sebab ada pelbagai pilihan masakan dari Asia, Barat dan Timur Tengah. Semua ada!

Untuk pengetahuan anda, di Medan Selera ni anda boleh jimat sehingga 33% kalau order set “Setalam Ramadhan” untuk dua orang makan ni! Fuh..terliur min tengok gambar atas ni.

Dengan tawaran harga RM59 anda boleh nikmati:

2 Nasi Putih
1 Ikan Tilapia Bakar dengan Sambal
1 Ikan keli masak lemak cili padi
Kerabu selom
Ulam-ulaman
Air Asam
Sambal Belacan
Kurma
Sesiapa yang suka masakan kampung wajib pergi cuba set ni!

Medan Selera akan dibuka bermula dari 5 petang sehingga 9 malam di Level G, SkyAvenue.

Mana yang tak balik kampung raya ni atau bosan beraya di rumah boleh pergi sambut raya anda dengan Resorts World Genting di Jom Raya 2023!

1. Persembahan tarian tradisional dan boleh Meet and Greet bersama dancers
2. Sesi Meet and Greet bersama Genting’s Highland Heroes
3. Pemberian goodies bag raya untuk pengunjung (anda akan dapat biskut pandan yang lazat atau baucar diskaun makanan dan minuman)
4. Pelbagai jualan kiosk makanan yang menarik!
OMG bestnya!

Jom Raya 2023 akan berlangsung pada 14 April 2023 sehingga 1 Mei 2023 pada jam 10 pagi sehingga 10 malam di Kimhua Atrium, SkyAvenue.

Buat peminat tegar One Piece ini lah berita excited untuk anda!

Jangan lupa datang ke pameran One Piece terbesar di Malaysia ni!

Anda boleh feel sendiri pengembaraan bersama Monkey D. Luffy kesayangan anda di sekitar kawasan pameran yang seluas 25,000 kaki persegi ni! Luas giler weh! Confirm puas hati pergi!

1. Sebanyak 21 zon tematik, ikonik dan arca bersaiz sebenar One Piece yang anda boleh explore!
2. Tour Adventure 45 hingga 90 minit yang terbuka kepada semua pengunjung.
3. Permainan AR yang berinteraktif.
4. Peluang untuk join permainan karnival mini dan memenangi ganjaran eksklusif.
5. Pelbagai barangan limited edition One Piece yang hanya available untuk pembelian di tempat tersebut untuk jangka masa yang terhad sahaja.

Untuk info selanjutnya anda boleh pergi ke laman web – Pameran Jelajah Asia One Piece “The Great Era of Piracy” One Piece “The Great Era of Piracy” Asia Tour Exhibition

Peluang untuk bawa pulang hadiah sebanyak RM1.8 juta? Inilah masanya untuk anda test luck anda dan join giveaway TERBESAR yang Resorts World Genting tawarkan ni!

Lucky Wednesday ni akan berlangsung pada setiap minggu hari Rabu pada bulan Februari, April dan Ogos bertempat di SkySymphony Stage jam 6 petang.

Antara hadiah menarik lain yang anda boleh dapat juga adalah sebuah kereta (Proton X50, Honda City Hatchback, Honda HRV, atau Honda Civic), pakej Resorts World Cruises, pakej staycation di Crockfords dan banyak lagi!

Jadi syarat untuk anda join adalah anda kena dapatkan 1GP dengan membelanjakan RM100 dalam sehari dengan kad Genting Rewards dan SkyCards anda! Jom join mana tahu rezeki anda tahun ni kan?

Untuk maklumat lanjut anda boleh tekan disini – Lucky Wednesday Resorts World Genting

Nak shopping sambil menang hadiah? Anda join lah Jom Raya Beli & Menang ni!

Ha.. kalau shopping dekat outlet Resorts World Genting ni anda akan berpeluang untuk tebus dan menangi hadiah yang menarik untuk setiap pembelian tau!

Syaratnya anda hanya perlu shopping minimum RM250 dan keatas (dalam dua resit) di mana-mana cawangan Resorts World Genting dan berpeluang untuk menang hadiah misteri! Wow hadiah apa lah tu kan mesti best-best!

Macam mana nak join? Anda cuma perlu hantar resit shopping anda tu dekat kaunter maklumat di aras 1, SkyAvenue untuk tebus! Haa..senang je kan?

Untuk terma dan syarat yang lebih lanjut, anda boleh pergi ke laman web Jom Raya Beli & Menang.

Tawaran ni special untuk anda yang suka kan adventure dan nak healing!

Jom ajak kawan-kawan atau family anda untuk book package tawaran Chill & Thrill ni! Confirm seronok gila!

Bermula dengan RM200 sahaja anda boleh staycation satu malam di Resorts World Awana tau!

Bukan tu je, dengan pakej ni anda juga akan dapat:

2 hari 1 malam di bilik Superior Deluxe.
1 tiket 1-hari di Taman Tema Genting SkyWorlds (unlimited re-entry)
1 tiket pergi dan balik Awana SkyWay secara percuma.
Fuh..memang berbaloi kalau nak release tension!

Jom book session sekarang sebelum sold out! Layari Tawaran Chill & Thrill untuk maklumat lanjut atau membuat tempahan.

Seterusnya, bagi anda yang teringin nak tidur di hotel mewah,haa..jangan lepaskan peluang ni untuk alami sendiri pengalaman di salah satu hotel 5 bintang di Malaysia bertempat di Crockfords ni!

Hotel ni diiktiraf 5 bintang oleh Forbes Travel Guide secara 5 tahun berturut-turut tau! OMG!! mesti fancy giler!

So, siapa raya ni yang teringin nak holiday boleh pilih destinasi di sini untuk add on di wish list anda!

Book sekarang di Pengalaman Penginapan Mewah di Crockfords sebelum terlambat!

Anda yang tak pernah lagi try main rides di Taman Tema Genting SkyWorlds dan Taman Tema Indoor Skytropolis ini lah masa yang berbaloi untuk anda pergi enjoy di sana!

Anda akan dapat sebanyak 50% potongan harga untuk tiket kedua bagi setiap pembelian satu tiket! Ha..memang jimat untuk share dengan family atau kawan-kawan anda!

Tunggu apa lagi, jom set the date dan jom tempah tiket anda sekarang di sini!

Banyak kan aktiviti dengan diskaun dan pakej yang menarik di Resorts World Genting ni? Jadi, jangan lepaskan peluang anda sebab tawaran yang menarik ni memang susah nak dapat lagi lepas ni!


Abu Bakar Atan Ucap Selamat Tinggal Buat TV3 Selepas Hampir 30 Tahun

Setiap yang bermula pasti akan berakhir. Itulah antara kata-kata terakhir penyampai berita sukan TV3, Abu Bakar Atan ketika menyampaikan berita terakhir beliau pada malam semalam.

Ucapan itu hadir sebagai tanda perpisahan antara beliau dan juga syarikat penyiaran itu selepas 26 tahun bersama mereka dalam menyampaikan pelbagai berita sukan sebelum ini.

Daripada Sukan SEA sehinggalah Sukan Olimpik, Abu Bakar Atan sebelum ini sememangnya antara individu yang sangat sinonim dengan laporan sukan di Malaysia dan kini selepas hampir 3 dekad -beliau akhirnya meninggalkan tugas berkenaan.

“Baiklah, setiap yang bermula pasti akan berakhir, begitu juga perjalanan saya sebagai penyampai sukan di Buletin Utama.

“Selepas 26 tahun bertugas kini tiba masanya untuk saya mengundur diri. Jutaan terima kasih saya ucapkan di atas segala sokongan anda selama ini. Saya amat, amat menghargainya.

“Dengan itu, sekian sahaja buat waktu ini. Saya Abu Bakar Atan, salam hormat, InsyaAllah sampai kita berjumpa lagi,” ucap Abu Bakar Atan dalam Buletin Utama pada semalam.

Pemergian beliau yang sememanganya antara wartawan dan pembaca berita sukan paling dikenali ramai pastinya dirasai para penonton segmen berita di saluran berkenaan.

Malah beliau bukan sahaja berjaya menjadi wajah kewartanan sukan di Malaysia tetapi telah membuatkan kita semua berasa teruja mendengar setiap perkhabaran mengenai sukan setiap kali beliau ke udara.

Walaupun segmen sukan merupakan antara yang paling pendek namun ianya pasti menjadi antara yang dinanti-nantikan terutama bila berlangsungnya temasya sukan yang besar di seluruh dunia.

Baca juga perkongsian kami mengenai hos Nightline sebelum ini yang juga sangat sinonim dengan rakyat Malaysia terutama mereka yang gemar menonton slot Mega Movie di TV3 suatu ketika dahulu di bawah.

Ditegur Sering ‘Kacau’ Slot Mega Movie, Hos Nightline Beri Respons Melucukan Kepada Netizen

‘Ali Awak Buat Apa Ali?’- Telatah Wartawan TV3 Ditegur Cikgu Ini Buat Netizen Tergelak

Bersih Luar Dalam, Gelagat Wartawan Basuh Kereta Dengan Tingkap Terbuka Buat Netizen Tertawa


Gara-Gara Masalah Operasi AirAsia, Pasangan Tempatan Ini Tersadai Di Australia Sehingga 5 Hari

Sudah menjadi kebiasaan pada ketika ini di mana terdapat beberapa syarikat penerbangan yang menjadualkan tarikh baharu buat para penumpang yang menempah penerbangan. Situasi yang berlaku pastinya mengundang rasa tidak selesa buat para penumpang.

Dalam pada itu, lain ceritanya pada kali ini apabila syarikat AirAsia baru-baru ini dilaporkan telah menjadualkan tarikh baharu buat para penumpang bukan sahaja beberapa jam lebih lewat malah memberi tarikh baharu yang merupakan lima hari seterusnya.

Situasi melibatkan pasangan penumpang tempatan di Melbourne, Australia ini menerusi perkongsian Twitter @NazFarid telah membuatkan mereka terpaksa menetap lebih lama tanpa dirancang. Lebih parah, pasangan ini turut memaklumkan terpaksa mengeluarkan simpanan menerusi Amanah Saham Nasional Bhd (ASB).

Dear YB @anthonyloke i would like to inform our situation (me and my wife) were left stranded in Melbourne because of Airasia airline delayed our flight.

We're supposed to board MEL-KUL on 2nd jan, its was cancelled and rescheduled to 6th jan. pic.twitter.com/FecPjtnPFr

Sehubungan dengan itu, beliau berharap Menteri Pengangkutan, YB Anthony Loke segera mengambil tindakan atas apa yang dilakukan pihak AirAsia ini.

Sejurus selepas perkongsian masalah dibuat menerusi platform Twitter, YB Anthony Loke dilihat tampil memberi respon di mana beliau mahukan AirAsia X membuat permohonan maaf kepada para penumpang yang terlibat manakala pihak MAVCOM sedia menyiasat isu yang berlaku.

I take note of your complaint. I will ask AirAsia X's management to apologize to all affected passengers. MAVCOM will investigate the case. https://t.co/4PqLAPe8Ab

— Loke Siew Fook (@anthonyloke) January 6, 2023

Diharap AirAsia X segera mengambil tindakan dan tidak lagi mengulangi situasi yang berlaku yang pastinya bakal memberi kesan kepada syarikat dan juga masa penumpang.


Tidak Mampu Memiliki Rumah, Pasangan Ini Tinggal Di Dalam Gua Selama 54 Tahun

Liang Zifu 84 tahun dan Isterinya Li Suying 77 tahun, pasangan ini diketahui tinggal di dalam gua selama 54 tahun. Kerana tidak berkemampuan memiliki sebuah rumah, pasangan ini nekad untuk pindah dan tinggal di sebuah gua di daerah Nanchong, Tiongkok, China.

Anda mungkin tidak percaya pada zaman berteknologi hari ini masih ada lagi orang yang tinggal di dalam gua. Tapi inilah realiti kehidupan jika keadaan mendesak, lebih-lebih lagi faktor ekonomi.

Tidak berkemampuan bukan alasan untuk tidak mempunyai sebuah rumah sendiri. Setelah memasuki 3 tahun perkahwinan, Liang secara tidak sengaja menemukan gua ini dan mula berfikir untuk menjadikannya sebagai tempat tinggal.

Liang kemudian mula membersihkan kawasan gua ini dan membuat dekorasi dengan menambah beberapa ruang untuk dijadikan bilik. Tidak disangka selama 54 tahun, gua inilah yang menjadi tempat perlindugan mereka sekeluarga dalam membesarkan anak-anak.

Lubang-lubang besar di gua ini cukup untuk dijadikan 3 bilik, ruang tamu dan dapur. Maka kawasan selebihnya dijadikan tempat untuk anak-anak mereka bermain.

Yang uniknya, gua ini juga dilengkapi dengan kemudahan elektrik, ini membolehkan Liang menggunakan peralatan elektrik dalam rumah mereka.

Untuk memenuhi keperluan harian, Liang mengendalikan hasil sawah kepunyaan mereka yang terletak di kawasan atas gua. Selain itu, mereka juga ada menternak ayam dan khinzir.

Walaupun penduduk setempat cuba memujuk mereka untuk berpindah ke tempat lain yang jauh lebih baik, namun mereka menolak dengan alasan sudah selesa dan berasa aman dengan rumah gua yang dihuni sejak puluhan tahun ini. Kudus!

Antara alasan lain ialah kerana Liang selesa dengan suhu di gua ini. Bila musim panas, gua ini akan terasa sejuk manakala bila tibanya musim sejuk, gua ini akan terasa hangat.

Meskipun hanya tinggal di dalam gua, ternyata mereka sebenarnya sangat bahagia menikmati hidup serba sederhana ini. Sweet sungguh!.


Pasangan Tukang Urut Jalan Kaki Sejauh 20km Demi Cari Rezeki Dapat Perhatian Dr Zulkifli

Media sosial memang tidak pernah gagal untuk mengingatkan kita tentang kesusahan masyarakat sekeliling. Baru-baru ini, telah tular kisah tentang pasangan tukang urut dari Kelantan yang dikatakan terpaksa berjalan sejauh 20 kilometer setiap hari demi mencari rezeki.

Kisah yang telah dilaporkan oleh Sinar Harian tersebut mula tular di media sosial melalui perkongsian yang telah dibuat oleh saudara Amir Dzu, @vmrtzz_ di akaun Twitter peribadi miliknya.

Memetik laporan yang ditulis oleh Sinar Harian, meskipun diuji dengan keadaan pasangan yang kurang upaya, ujian tersebut nyata tidak memudarkan rasa cinta wanita bernama Fatimah Salleh (58) kepada suaminya, Wan Mohamed Jaafar (78).

Fatimah malah setia menjadi ‘tongkat’ penunjuk arah untuk suaminya ketika berjalan mencari rezeki sebagai tukang urut di Kampung Talang, Kadok, Ketereh.

Difahamkan, suaminya tidaklah dilahirkan buta tetapi nasib malang tersebut telah menimpanya selepas matanya terkena habuk simen semasa bekerja sebagai tukang rumah pada tahun 1998.

Menurut Fatimah, mereka berdua telah bekerja sebagai tukang urut semenjak dari tragedi itu. Setiap hari seawal 8 pagi, Fatimah dan suami akan berjalan sejauh 20 kilometer untuk mencari pelanggan atau berkunjung dari rumah ke rumah bergantung kepada permintaan.

Tambah Fatimah lagi, upah yang diterima pula adalah dari RM5 sehingga RM30, bergantung kepada persetujuan pelanggan.

“Kami mempunyai lima anak yang berusia antara 22 hingga 40-an, namun mereka juga hidup susah. Kami pernah makan ubi rebus yang ditanam di belakang rumah kerana tidak ada duit untuk membeli makanan,” jelas Fatimah dalam temu bual bersama Sinar Harian.

Difahamkan, pasangan tersebut mengakui bahawa mereka ada menerima bantuan bulanan dari Jabatan Kebajikan Masyarakat (JKM) sebanyak RM150 akan tetapi, demi meneruskan kelangsungan hidup, mereka tetap harus keluar untuk mencari rezeki.

Terima kasih atas makluman. Saya telah minta @YadimOfficial bertemu pasangan ini dan sampaikan bantuan. Kami akan teliti bentuk bantuan lain yang bersesuaian. https://t.co/rHT1maPv5l

— 🇲🇾 Dr. Zulkifli Mohamad Al-Bakri (@drzul_albakri) January 25, 2021

Kisah yang telah tular di Twitter ini berjaya menarik perhatian para netizen dan ramai dari mereka turut tampil untuk memberikan bantuan.

Bersimpati dengan nasib yang menimpa pasangan ini, Datuk Seri Dr Zulkifli Al Bakri menerusi akaun Twitter miliknya memaklumkan bahawa beliau telah berbincang dengan pihak Yayasan Dakwah Islamiah (YADIM) untuk bertemu dan menghulurkan bantuan kepada mereka.

Dr Zulkifli menerusi akaun Twitter miliknya tutur memaklumkan bahawa bantuan dari bentuk kewangan, barang keperluan dan proses baikpulih rumah telahpun diluluskan dan disampaikan oleh pihak YADIM untuk pasangan tersebut.

Bagi anda yang ingin menghulurkan bantuan bolehlah menyalurkan bantuan tersebut di portal Derma.org.my

Diharapkan bantuan yang diterima pasangan ini boleh membantu mereka untuk meneruskan kelangsungan hidup dengan lebih selesa.

Baca juga hasil tulisan kami mengenai kisah-kisah yang telah tular di media sosial melalui pautan di bawah.

Tular Tiada Komisyen Jika Penghantaran Kurang 1,000 Bungkusan, Lelaki Ini Kongsi Senario Sebenar Pekerja ‘Delivery’

Berita Keprihatinan Ustaz Ebit Lew Tular Di Korea, Netizen Nyata Terkejut Dan Bangga


Pasangan YouTuber Jepun Terima Hadiah ‘Berharga’ Dari Syarikat Malaysia

Jika anda merupakan penggemar video masakan dan travel di YouTube sudah pasti anda akan mengenali pasangan suami isteri warga Jepun yang memuat naik kandungan mereka di channel iChang.

Bukan saja pernah datang ke negara ini namun mereka sehingga kini masih lagi menghasilkan video-video masakan yang berasal dari Malaysia di rumah mereka di Hong Kong.

Mereka sebelum ini juga pernah mencuba untuk menghasilkan resipi kari ayam seperti yang pernah dikongsikan di channel YouTube Sugu Pavithra.

Namun jika anda menonton episod tersebut pasti anda akan perasan mereka tidak mempunyai rempah kari Baba’s yang tiada dijual di pasaran Hong Kong.

Bagaimanapun, pasangan suami isteri kini tidak lagi perlu risau sekiranya mereka merancang untuk memasak masakan Malaysia terutama yang mengandungi rempah ratus kerana mereka telah pun menerima beberapa bungkusan rempah ratus yang diserahkan sendiri wakil syarikat Baba’s.

Dalam satu perkongsian yang dibuat di akaun Instagram iChang, pasangan tersebut menerima hadiah ‘berharga’ ketika lawatan mereka ke konsulat jeneral Malaysia di Hong Kong.

Thank you so much ”Consulate General of Malaysia,Hong Kong”for inviting us for amazing opportunity to meet you! and thank you so much Baba’s for giving us all the Baba’s spices that’s only available in Malaysia..!! We can’t wait to cook some delicious Malaysian dishes with them!🤤

A post shared by  iChang RM (@ichang_hong_kong_1009) on Jun 26, 2020 at 8:46pm PDT

“Terima kasih Baba’s menghadiahkan kami rempah ratus Baba’s yang hanya boleh didapati di Malaysia.

“Tidak sabar untuk menghasilkan hidangan Malaysia yang penuh kelazatan dengan mereka (rempah-ratus),” tulis pasangan tersebut di Instagram.

Buat anda yang keliru kenapa rumah mereka dirujuk sebagai Hong Kong, pasangan suami isteri tersebut difahamkan sedang menetap di kota tersebut walaupun berasal dari Jepun.

Video mereka mencuba untuk memasak kari ayam itu sehingga kini sudah pun mencatat lebih 600,000 tontonan dan merupakan antara video yang meraih tontonan paling tinggi di channel mereka.

Tonton video mereka mencuba untuk memasak kari ayam menggunakan resipi yang disediakan ‘Sugu Pavithra’ sebelum ini di sini.

Baca perkongsian kami sebelum ini mengenai pasangan YouTuber dari Jepun ini di pautan di bawah.

Resipi Sugu Di YouTube Jadi Panduan Pasangan Jepun Ini Hasilkan Kari Ayam

Siapa Sebenarnya Lelaki Dalam Video Pertama YouTube ini?

Tertarik Dengan Keunikan Malaysia, ‘YouTuber’ Food Ranger Kini Menetap Di Kuala Lumpur


Pasar PJ Old Town Tawar 1,000 Kerja Kosong Untuk Warga Tempatan Dengan Gaji RM2,000 Sebulan

Pandemik COVID-19 nyata menguji sisi lain manusia. Ia bukan sahaja menyebarkan wabak, malah ketakutan dari segi ekonomi yang serba serbi tidak menentu sekarang.

Melalui laporan Harian Metro semalam, dilaporkan bahawa lebih 30,000 orang di dalam industri perhotelan di seluruh negara hilang pekerjaan, lebih 10,000 dicutikan tanpa gaji dan lebih 6,000 pekerja dipotong gaji ekoran aktiviti perniagaan industri yang menguncup.

Situasi ini jelas bahawa mungkin lebih ramai lagi akan hilang punca pendapatan, malah syarikat-syarikat besar juga mungkin akan gulung tikar dan ada yang sudah mencongak nasib mereka dikemudian hari.

Namun, di sebalik berita buruk, pasti ada baiknya. Terbaharu, para peniaga di Pasar Besar Jalan Othman Petaling Jaya telah mengatakan bahawa mereka mempunyai lebih 1,000 kerja kosong untuk diisi oleh rakyat Malaysia dengan bayaran gaji purata sekitar RM2,000 sebulan.

Mereka yang berminat dipersilakan untuk menghadiri temuduga sambil melihat-lihat persekitaraan pasar itu dan jika dipilih mereka turut diberi faedah seperti Pertubuhan Keselamatan Sosial (Perkeso) dan Kumpulan Wang Simpanan Pekerja (KWSP).

Naib Presiden Persatuan Pasar Jalan Othman, Raja Ratnam mengatakan bahawa sebelum ini, pasar Bandar Lama PJ ini bergantung kepada pekerja asing tetapi kebanyakan mereka baru-baru ini telah ditahan oleh Jabatan Imigresen, jadi mereka kini ingin membuka ruang untuk warga tempatan dan mereka juga bersedia untuk membayarnya lebih tinggi daripada gaji minimum.

“Gaji harian antara RM70 dan RM80. Sebelum ini, kita tidak dapat memanggil penduduk tempatan untuk bekerja kerana waktu kerja yang awal dan melibatkan kerja yang berat.”

Namun disebabkan situasi kini yang tidak menentu dan semakin ramai yang mengganggur atau dibuang kerja. Ratnam menyatakan bahawa ini adalah peluang yang perlu diambil bagi mendapatkan pekerjaan di salah sebuah dari 500 gerai yang ada di pasar ini.

Bagi Adun Bukit Gasing, Rajiv Rishyakaran berkata bahawa dengan menawarkan penduduk tempatan yang tidak bekerja dengan upah yang berpatutan, mereka mampu menjana pendapatan lebih dari RM2,000 sebulan.

“Mereka dapat menjana lebih dari RM2,000 sebulan dan ini lebih tinggi daripada gaji minimum iaitu RM1,200. Bagaimanapun, pekerjaan ini memerlukan pekerjanya untuk datang bekerja pada waktu pagi,” sebelum menambah, “Tidak ada had umur yang ditetapkan untuk tawaran bekerja di sini,” katanya.

Sebelum ini, Kementerian Wilayah Persekutuan turut menawarkan kerja buat mereka yang menganggur dengan gaji RM2,400 sebulan. Klik pautan di bawah untuk membaca.

Kementerian Wilayah Persekutuan Tawar Kerja Untuk Belia Yang Menganggur Dengan Gaji RM2,400

Tawar Gaji Sehingga RM100,000, Syarikat Ini Sedang Cari Pekerja Hanya Untuk Tidur


Cawangan Cold Storage Tertua Di Malaysia Secara Rasmi Henti Operasi Hari Ini

Setelah hampir tiga dekad beroperasi di Malaysia, pasar raya Cold Storage mengumumkan cawangan tertua mereka di Seksyen 14, Petaling Jaya akan menghentikan operasi mereka secara rasminya pada hari ini.

Penutupan ini merupakan sebahagian daripada pelan penyusunan semula perniagaan GCH Retail (M) Sdn Bhd yang juga merupakan pengendali kepada rangkaian pasar raya Giant, Mercato, Jason’s Food Hall, dan Guardian.

Menurut Menteri Perdagangan Dalam Negeri dan Hal Ehwal Pengguna, Datuk Seri Saifuddin Nasution Ismail berkata penutupan operasi ini juga termasuk dalam perancangan untuk memenuhi kehendak pelanggan dan keperluan untuk terus berdaya saing dalam pasaran.

Sehingga kini, sebanyak 37 buah premis Giant telah diperbaharui konsepnya agar tampil lebih segar, dan menutup 13 premis (Giant dan Cold Storage) daripada jumlah keseluruhan 147 buah cawangan di seluruh negara.

Laman web Cold Storage turut menyatakan ia mula beroperasi di Malaysia bermula pada tahun 1963 dan kini mempunyai tujuh cawangan, termasuk di Seksyen 14.

Cold Storage yang bertempat di pusat beli-belah Jaya Supermarket yang dibina pada 1974, pernah menjadi mercu tanda di Petaling Jaya. Difahamkan, cawangan itu dibuka sebelum 1980.

Terdahulu, Uptown Danau Kota ditamatkan operasi dan bakal berpindah ke tapak baharu. Klik pautan di bawah untuk bacaan lanjut.

Uptown Danau Kota Ditamatkan Operasi, Bakal Berpindah Ke Tempat Baharu

Cawangan Parkson Di MyTown Tawar Jualan Penghabisan Sebelum Tutup Operasi


Pasar Raya Untung RM120 Juta Setahun Hanya Dengan Menjual Beg Plastik

Kecoh baru baru ini apabila isu beg plastik yang dilaksanakan di beberapa buah negeri untuk dipolitikkan. Dikatakan mengenakan cas kepada beg plastik merupakan sebuah penindasan kepada rakyat.

Berdasarkan laporan terbaru yang dikeluarkan Presiden Persatuan Pengguna Subang dan Shah Alam (CASSA) pihak pasaraya dan kedai runcit sekitar Selangor dikatakan mampu memperoleh keuntungan sekitar 120 juta setahun hanya melalui penjualan beg plastik.

Inasiatif untuk menyelamatkan alam sekitar dengan cas 20 sen ini dikatakan membebankan rakyat memandangkan harga bagi sebuah beg plastik cuma 3 sen sekaligus membolehkan pihak pasaraya dan kedai runcit mengutip margin untung yang besar.

Kami melihat apa yang dilakukan Kerajaan Negeri Selangor ini sebagai inisiatif untuk menyelamatkan alam sekitar. Selagi mana pihak pasaraya tidak mengharamkan para pembeli daripada membawa beg sendiri, ianya tidak dikira sebagai sebuah penindasan.

Bagaimana pula dengan anda? Adakah apa yang dilakukan pihak pasar raya dan kedai runcit ini merupakan sebuah penindasan atau sebaliknya?


Pasar Terapung Bakal Diperkenalkan Di Jambatan Angkat Terengganu

Pastinya ini berita baik buat anda diluar sana yang teringin menikmati dan merasai pengalaman membeli-belah di pasar terapung seperti di Hatyai dan Bangkok yang terletak di Thailand atau Kalimantan dan Bandung yang terletak di Indonesia.

Untuk pengetahuan anda, pasar terapung bakal dibuka di pesisir muara Sungai Terengganu berhampiran jambatan angkat di Kuala Terengganu. Pastinya ini akan menjadi antara tarikan pelancong dalam dan luar negara.

Malah, jambatan angkat itu juga kini menjadi mercu tanda baru kebanggaan penduduk negeri Terengganu. Menurut Menteri Besar Terengganu Dr Ahmad Samsuri Mokhtar berkata, kerajaan negeri Terengganu mahu mewujudkan pasar terapung sebagai satu tarikan baru selaras dengan pembangunan jambatan angkat yang kini menjadi sebutan di serata dunia terutama negara Asia.

Perkhabaran berita ini pastinya sesuatu yang baik untuk industri perlancongan dan dapat membantu komuniti setempat dalam memajukan diri. Sama-samalah kita nantikan perlaksanaan pasar terapung ini di Kuala Terengganu.


Pasar Terkenal Chatuchak Di Thailand Terbakar Memusnahkan 110 Buah Kedai

Jika anda melancong ke Bangkok, Thailand tetapi tidak datang berkunjung ke Pasar Chatuchak pastinya ia merupakan satu kerugian buat anda. Baru-baru ini, pasar tersebut telah terbakar dan telah memusnahkan hampir 110 buah kedai.

Untuk pengetahuan anda, Pasar Chatuchak merupakan pasar terbesar di Thailand yang menawarkan pilihan barangan lebih daripada 15,000 kedai. Pasar tersebut dikenali sebagai JJ Market menjadi tempat tumpuan pelancong kerana menjual pelbagai pilihan barangan seperti pakaian, buku, aksesori rumah, makanan dan minuman, kosmetik, barang antik, dan tumbuh-tumbuhan.

Kejadian tersebut dipercayai berpunca daripada percikan api disebabkan masalah eletrikal kemudian menyambar bahan mudah terbakar lalu api semakin marak sekitar jam 9.30 malam. Kebakaran tersebut berjaya dikawal sekitar jam 10 malam oleh pihak bomba.

Walaubagaimanapun, tiada kemalangan jiwa dilaporkan terlibat dalam kebakaran tersebut dan kerja penyiasatan dijangka akan selesai dalam masa 2 hari. Malah, Bangkok Metropolitan Administration (BMA) akan memberikan pampasan kepada setiap kedai sebanyak 10,000 Baht (~RM1,331.40) sebagai ganti rugi.

Proses untuk membaik pulih kedai-kedai yang terlibat dengan kebakaran dijangka akan mengambil masa selama setahun dan dalam tempoh itu, peniaga yang terlibat akan diberikan peluang berniaga menggunakan khemah. Ini pastinya berita kurang baik untuk para pelancong dan peniaga.


Pasar Vietnam Terbesar Bakal Dibuka Di Malaysia Pada Tahun Depan

Adakah anda masih ingat akan gambar Golden Bridge di Vietnam yang tular sebelum ini? Berikutan itu, ramai orang mula tertarik menjadikan Vietnam destinasi perlancongan.

Sebenarnya banyak tempat menarik yang boleh dikunjungi di Vietnam. Sebut sahaja melancong, pasti aktiviti membeli-belah tidak akan dilupakan. Malah, Vietnam memang terkenal dengan pasarnya yang besar dan menjual barang-barang dengan harga murah.

Pasti anda yang pernah ke Vietnam rindu untuk membeli-belah di sana dan ini adalah satu berita yang pasti buat anda teruja. Pasar Vietnam yang terbesar bakal dibuka di Malaysia pada bulan Mac 2020.

Untuk pengetahuan anda, pasar ini dikatakan bakal dibuka di bangunan Safuan Plaza, Kuala Lumpur. Difahamkan, pasar tersebut bakal menghimpunkan pelbagai jenis perniagaan seperti produk pertanian, makanan laut, kraftangan, pakaian, kosmetik dan banyak lagi produk Vietnam, selain menjadi lokasi untuk firma Vietnam mengembangkan operasi di Malaysia.

Sementara menantikan Pasar Vietnam pertama di Malaysia ini dibuka, anda mungkin ingin melancong ke Vietnam. Klik pautan di bawah untuk ketahui tempat yang boleh dikunjungi di Vietnam.

5 Tempat Menarik Dan ‘Awesome’ Di Da Lat, Vietnam

Tangan Batu Gergasi ‘Golden Bridge’ Tarikan Terbaru Di Vietnam

Resipi Sos Pencicah Vietnamese Spring Roll ‘Power’ Anda Kena Cuba


Acah Tampar Dan Ganggu Wanita Tidak Dikenali, Tindakan YouTuber Ini Undang Kemarahan Netizen

Akhir-akhir ini, dapat dilihat sudah menjadi kebiasaan di mana para YouTuber menghasilkan konten yang penuh dengan kontroversi sebelum tampil memohon maaf selepas diserang oleh para netizen.

Situasi yang sama nampaknya berlaku sekali lagi melibatkan YouTuber Mizan Majid menerusi sebuah video yang dimuat naik pada 7 Oktober lalu. Menerusi video tersebut, YouTuber yang terdiri daripada dua individu tampil dengan konten dengan acah menampar individu tidak dikenali di sebuah pasar di Kuala Lumpur.

Apa yang dilakukan YouTuber Mizan dan Man ini adalah berada di eskalator dan mengacah mereka yang berada di eskalator bertentangan. Tindakan yang dibuat nyata menakutkan mangsa yang terdiri daripada dua wanita yang dilihat lari daripada dua YouTuber tersebut.

Meskipun YouTuber ini berjaya menemui para mangsa dengan memaklumkan ia hanyalah sekadar prank serta memaklumkan video tersebut sekadar dihasilkan untuk hiburan penonton, para netizen nyata kurang senang dengan prank yang dihasilkan.

Malah, video tersebut telah menerima jumlah dislike empat kali ganda melebihi jumlah like yang diterima. Berikut merupakan respon netizen yang berang dengan konten yang dihasilkan.

Menerusi kecaman yang diterima oleh para netizen, YouTuber ini tampil dengan video permohonan maaf empat hari selepas video asal dimuat naik. Menerusi video tersebut, beliau tampil memohon maaf secara terbuka kepada orang ramai dan juga dua wanita tersebut atas tindakan yang dibuat.

Menurutnya, tidak ada manusia yang sempurna dan sering kali tidak terlepas daripada melakukan kesilapan. Mereka juga berharap para netizen dapat memaafkan atas tindakan yang dilakukan.

Dalam pada itu Mizan Majid memaklumkan beliau akan terus menghasilkan video prank yang boleh diterima rakyat Malaysia kelak sebagai konten di YouTube dan meminta orang ramai terus menyokong ‘karya’ beliau.

Kenyataan terbaru Rita Rudaini nampaknya telah mengundang perhatian netizen apabila mendakwa beliau terkilan dengan sikap netizen yang busuk hati dengan pilihan beliau untuk rentas negeri dan balik kampung.

‘Tak Bataklah Nak Rentas Negeri’- Rita Rudaini Terkilan Dengan Sikap Netizen Yang Busuk Hati

Pensyarah Kanan UPM Cadang Individu Tolak Vaksin Tanggung Kos Rawatan Penuh COVID-19


Pasaran Kripto Semakin Tenat, Majoriti Pelombong Bitcoin Bakal ‘Cuci Tangan’

Kejatuhan harga Bitcoin baru-baru ini memberi tamparan hebat buat para pelombong Bitcoin. Susulan daripada insiden yang menimpa bursa kripto FTX, sejumlah pelombong kripto terpaksa mengambil drastik dengan menjual pegangan Bitcoin mereka untuk menampung perbelanjaan.

Rata-rata pelombong Bitcoin telah menjual pegangan kripto mereka secara besar-besaran di mana menunjukkan peningkatan tekanan jualan sebanyak 400%. Petunjuk ini telah mencapai paras tertinggi baharu yang tidak dilihat sejak tujuh tahun lalu dan para pelombong berkemungkinan akan gulung tikar jika masih berterusan.

What we are seeing is not sustainable. Mine-and-hodl is not a viable strategy as a Bitcoin miner. Miners are paying the consequences of the "never selling" arrogance widespread just 6 months ago.

You need to manage (trade) your Bitcoin position constantly in this market.

— Charles Edwards (@caprioleio) November 21, 2022

Menurut Charles Edwards selaku pengasas Capriole Investment, beliau telah mendedahkan mengenai cabaran dan kesukaran yang dialami oleh pemain perlombongan Bitcoin pada ketika ini. Menerusi kos yang semakin meningkat untuk melombong, harga Bitcoin pula berada di dalam paras terendah menjadikan ia sebagai bisnes yang tidak berbaloi lagi.

Beliau juga menegaskan jika harga Bitcoin tidak bertambah baik dalam beberapa minggu akan datang, ramai pelombong akan terpaksa menghentikan operasi kerana kerugian besar. Malah, strategi melombong dan memegang Bitcoin bukanlah strategi mampan untuk pelombong.

Jadi, pelombong terpaksa membayar akibat daripada mengamalkan strategi tersebut. Pelombong sepatutnya berdagang secara berterusan di dalam pasaran untuk memastikan aliran transaksi berterusan sekaligus memacu nilai Bitcoin ke tahap yang lebih baik.

Tambahan pula, tempoh yang sukar ini menunjukkan bahawa perlombongan Bitcoin tidak boleh dianggap sebagai pendapatan pasif lagi. Selain pelombong pensedirian, sebahagian syarikat gergasi dagangan kriptowang juga mengalami situtasi yang sama malah ada yang sudah diistihar sebagai muflis kerana aliran tunai yang tidak mencukupi.


Pasaran Kripto Semakin Tenat, Majoriti Platform Dagangan Kriptowang Terpaksa Lepaskan 40% Pekerja

Pasaran kriptowang pada saat ini sedang mengalami fasa kritikal yang mana memberi kesan kepada pemain mahupun platform dagangan kriptowang menerusinya.

Terbaharu, antara platform dagangan kriptowang yang terpaksa mengambil langkah drastik dalam mengecilkan jumlah tenaga pekerja adalah Swyftx. Syarikat tersebut telah mengumumkan akan melepaskan 90 pekerjanya yang mewakili 40% daripada jumlah tenaga kerja.

Meskipun, CEO Swyftx yakin boleh menghadapi pergolakkan semasa yang disebabkan oleh krisis FTX. Beliau menjangkakan satu lagi kejatuhan pasaran pada separuh pertama tahun 223 kak.

Beliau menambah dengan langkah pengurangan sebahagian besad pekerja mungkin memberi manfaat kepada firma  Australia menghadapi badai pada masa hadapan.

Semua pekerja yang terjejas akan menerima gaji pemberhentian mereka dalam masa tujuh hari serta pampasan untuk tempoh enam bulan berkerja. Hal ini sekaligus memperlihatkan insiden FTX telah menyebabkan perubahan teruk di dalam banyak syarikat kriptowang dan kewangan.

Sesetengah daripada mereka terpaksa menfailkan perlindungan kebankrapan. Malah, majoriti platform dagangan kriptowang terkemuka mula mengecilkan saiz pasukan mereka pada awal tahun ini untuk mengurangkan kos semasa pasaran gawat berpanjangan.

Platform yang dimaksudkan termasuklah  Bybit dan Huobi yang memberhentikan pekerjanya sebanyak 30% baru-baru ini lalu diikuti dengan Coinbase sebanyak 18% dan dijangka bakal merebak ke lebih banyak syarikat berasaskan kriptowang pada masa kelak.


Pasaraya SOGO Bakal Dibuka Di Central i-City, Shah Alam

Pastinya pembukaan pusat membeli-belah Central i-City yang terletak di Shah Alam ini akan menjadi tumpuan penduduk setempat kerana kini mereka tidak perlu pergi jauh untuk membeli-belah. Pusat membeli-belah tersebut akan dibuka secara rasmi pada 27 Mac 2019.

Menariknya pusat membeli-belah ini, ia tampil dengan tiga penyewa utama iaitu Sogo Department Store, Village Grocer dan TGV Cinemas. Kini, penduduk setempat tidak perlu lagi ke Subang atau Bukit Raja semata-mata ingin menonton wayang serta ke Sogo Kuala Lumpur hanya untuk memborong barang-barang berjenama dengan harga yang murah.

I think we all need to go out into an empty field and just scream for about an hour ! . . . . . . . #vsco #vscocam #vscodaily #vscophile #vscogallery #vscoworld #vscomy #vscogood #vscovibe #potd #igdaily #igers #goodvibes #goodday #malaysia #kualalumpur #building #city #createexplore #artofvisuals #hypebeast #heatercentral #visualoflife #exploreeverything #illfamedkilla #streetmobs #illgrammers #agameoftones #streetphotography

A post shared by  QEEMBOI (@mohd_haqeemt6) on Mar 19, 2019 at 10:14pm PDT

Malah, konsep yang dibawa oleh Central I-City ini membawa sedikit budaya Thailand berikutan pemajunya adalah dari Thailand iaitu Central Pattana Public Company Ltd (CPN). Lokasinya yang berdekatan I-City pasti akan menarik pelancong berkunjung ke I-City selain membeli-belah. Jadi, warga Shah Alam pastinya tidak akan melepaskan peluang berkunjung ke hari pembukaan nanti.


Pasaraya Terkenal Thailand ‘Big C’ Bakal Dibuka Di Malaysia

Bagi anda yang sering ke Thailand memborong makanan ringan dan mee segera di pasaraya Big C, ini berita baik buat anda. Ini kerana pasaraya Big C bakal dibuka di Malaysia dan khabarnya cawangan pertama bakal dibuka di Kedah.

Pastinya anda tidak sabar untuk memborong makanan ringan kegemaran anda dengan harga yang murah seperti Lays, Pretz, Taokenoi dan banyak lagi. Jika pasaraya ini sudah dibuka di Malaysia, anda tidak perlu susah-susah ke Thailand memborong dan pos ke rumah anda.

Setakat ini, proses pembukaan pasaraya Big C di Malaysia masih diperingkat awal. Masih belum terdapat sebarang tarikh dan lokasi tepat dimana cawangan pertama Big C bakal dibuka. Nampaknya selepas ini makin mudahlah orang ramai mengubat kerinduan mendapatkan makanan segera Thailand terus di Big C.


Pasca PRU15: MCMC Beri Amaran Kepada Penyebar Kandungan Berunsur Provokasi Dan Berita Palsu

Sepanjang Pilihan Raya Umum Ke-15 (PRU15) berlangsung, media sosial telah menjadi ‘alat’ utama parti-parti politik untuk mempromosi dan meraih sokongan undi. Bagaimanapun, didapati ada segelintir pihak tidak bertanggungjawab memuat naik kandungan yang mencetus provokasi melampau sehingga menyebabkan salah faham di kalangan masyarakat.

Terbaharu menerusi ciapan @MCMC, Suruhanjaya Komunikasi dan Multimedia Malaysia (MCMC) telah mengeluarkan ‘amaran’ bakal mengenakan tindakan tegas kepada mana-mana penyebar kandungan berbaur provokasi dan berita palsu di dalam talian.

Pengerusi Iterim MCMC, Tan Sri Mohamad Salim bin Fateh Din memaklumkan hasil daripada pemantauan yang dijalankan oleh pihak MCMC mendapati terdapat pengurangan dalam penyebaran berita palsu dan berbaur provokasi dalam talian berbanding dengan tempoh kempen semasa PRU15.

TINDAKAN TEGAS KE ATAS PENYEBARAN KANDUNGAN BERBAUR PROVOKASI DAN BERITA PALSU DI DALAM TALIAN#MCMC pic.twitter.com/LX6l1lP9Yq

Dalam kenyataan itu juga ada memberitahu bahawa MCMC telah bekerjasama denga penyedia platform seperti TikTok dan Instagram yang bertindak pantas memadam 101 hantaran provokasi yang telah dilaporkan kepada kedua-dua platform media sosial tersebut.

“MCMC akan mengambil tindakan tegas terhadap mereka yang menular semula kandungan-kandungan lama yang telah diturunkan atau akaun yang telah dinyahhapus.

“Pasukan Petugas Siber Polis Diraja Malaysia (PDRM-MCMC) telah menerima sebanyak 36 aduan daripada orang ramai dan 20 daripadanya telah diselesaikan melalui tindakan administratif sama ada melalui penurunan kandungan dan penafian di portal Sebenarnya.my.”

“Sebanyak 12 kertas siasatan telah dibuka dan proses siasatan sedang dijalankan termasuklah mengenal pasti mereka yang terlibat,” petik kenyataan rasmi MCMC, hari ini.

MCMC menegaskan sebarang perkongsian kandungan bersifat palsu, jelik dan mengancam merupakan satu kesalahan di bawah Seksyen 233 Akta Komunikasi dan Multimedia (AKM) 1998.

Sabit kesalahan boleh didenda maksimum RM50,000 atau penjara setahun atau kedua-duanya sekali.

Badan kerajaan itu turut menyeru orang ramai agar menghormati perbezaan pandangan dan pendapat selain menerima kepelbagaian dan inklusiviti masyarakat berbilang kaum di Malaysia.

Sekiranya anda terjumpa kandungan baur hasutan, provokasi ataupun menghina agama, Institusi Raja dan perkauman, laporan insiden itu boleh dibuat kepada MCMC melalui portal Aduan MCMC, emel [email protected] atau membuat panggilan 1800-188-030; WhatsApp 016 2206 262. Orang ramai juga boleh menyalurkan maklumat atau melaporkan berita palsu melalui Sebenarnya.my/salur.


Pasca PRU15: UMNO Sudi Ambil Bahagian Dalam Kerajaan Perpaduan, Tetapi Dengan Syarat

Pertubuhan Kebangsaan Melayu Bersatu (UMNO) bersedia untuk membentuk Kerajaan Perpaduan seperti yang dititahkan oleh Yang di-Pertuan Agong, Sultan Abdullah Sultan Ahmad Shah.

Dalam satu kenyataan media yang dikeluarkan oleh Setiausaha Agung Umno Ahmad Maslan di laman Twitter, beliau berkata bahawa parti bersedia untuk menyokong dan menjunjung titah tuanku bagi membentuk sebuah kerajaan gabungan dengan parti-parti yang berbeza prinsip dan perlawanan.

Bagaimanapun, UMNO meletakkan syarat bahawa Perikatan Nasional tidak boleh dibenarkan untuk mengepalai Kerajaan Perpaduan bagi memastikan sebuah kerajaan yang dibentuk kekal stabil dan makmur. Selain itu, beliau juga berkata ahli Majlis Tertinggi sebulat suara bersetuju untuk kekal menyokong Ahmad Zahid Hamidi sebagai pengerusi Barisan Nasional dan presiden UMNO.

“MKT secara sebulat suara memutuskan untuk menyokong dan menjunjung titah Ke Bawah Duli Yang Maha Mulia Seri Paduka Baginda Yang di-Pertuan Agong supaya Barisan Nasional menyokong dan mengambil bahagian dalam Kerajaan Perpaduan yang bukan diterajui oleh Perikatan Nasional bagi memastikan sebuah Kerajaan yang stabil dan makmur dapat dibentuk.

“MKT juga bersetuju semua wakil-wakil parti yang memenangi kerusi Parlimen pada Pilihan Raya Umum Ke-15, mematuhi dan menerima sebarang bentuk Kerajaan Perpaduan atau lain-lain benfuk Kerajaan yang bakal dimasyhurkan oleh Seri Paduka Baginda Yang di-Pertuan Agong,” katanya.

Kenyataan Media selepas Mesyuarat MKT #UMNO pada 23/11/22. Tkasih pic.twitter.com/FhglqENbVY

— Ahmad b Maslan (@ahmadmaslan) November 23, 2022

Semalam, Ahli Parlimen Barisan Nasional telah mengadakan pertemuan dengan pemimpin Perikatan Nasional untuk mendengar cadangan gabungan pimpinan Muhyiddin Yassin untuk kerajaan perpaduan. Ini selaras dengan apa yang dilakukan oleh BN sebelum ini bersama Pakatan Harapan.

Sejak dikeluarkan awal pagi semalam, kenyataan media ini telah menarik beberapa pandangan di media sosial. Sebahagian menyatakan ucapan terima kasih kepada UMNO. Manakala sebahagian lagi berteka teki dengan kenyataan yang dikatakan mempunyai dua maksud berbeza.

Pengguna media sosial mula berspekulasi bahawa maksud pertama kenyataan tersebut adalah UMNO bersedia untuk menyokong Pakatan Harapan dan mengangkat Dato’ Seri Anwar Ibrahim sebagai Perdana Menteri Ke-10. Maksud kedua pula, kata netizen, UMNO sedang cuba untuk melobi diri bahawa salah seorang wakil mereka duduk di kerusi Perdana Menteri.

Bukan diterajui oleh Perikatan Nasional? Tak mustahil PN offer BN jadi PM dalam kerajaan perpaduan so BN yg lead..🤔🤔🤔

— Wan Zuhairi (@AieSpin) November 23, 2022

So doesn’t mean they support Anwar lah. Kalau YDPA kata Hadi Awang, PAS aje masuk dgn PH, bagi Hadi jadi PM pun boleh lah kan? So kena tengoklah apa YDPA cakap esok.

— Eddie LFC 19X🏆 (@lfc_eddie) November 23, 2022

Bang mad melan..jarang lah hambe ckap baik2 dekat tweet bang mad melan ni..akhir kata..

kalau pergi memancing
jgan lupa bawak umpan
Kalau tuan wakil dari DACING
kami sambut dgan HARAPAN

— MIKH🔺IL_13 i am 🦁 (@mikhail_1313) November 23, 2022

Disebabkan ramai yang keliru, ini adalah sedikit penjelasan. Terma “yang bukan diterajui oleh Perikatan Nasional” tu maksud nya “to support any government without Perikatan Nasional”. Harap semua bertenang dan tidur lena. – JalalKini.

— PakcikJalalKini (@jllmisai) November 23, 2022

Everyone, wait, calm down. You can actually read this with two interpretations…

“tidak diterajui oleh Perikatan Nasional” could mean:

2) BN is choosing PN but BN gets the PM spot.

Am I reading too much into this? I guess we will see… https://t.co/fWcBiJVzvP

— Mifzal Mohammed (@mifzalmohd) November 23, 2022

Untuk rekod, PH memenangi 82 kerusi pada pilihan raya umum Sabtu manakala PN memenangi 73 kerusi, kedua-duanya jauh daripada majoriti mudah 112 yang diperlukan dalam 222 kerusi Dewan Rakyat.


PASKAL: The Movie Jadi Filem Melayu Dengan Rating Tertinggi Di IMDb

Sudah menjadi kebiasaan buat pencinta filem terbaharu untuk menyemak feedback atau rating filem terkini untuk membuat keputusan menonton sesebuah filem. Antara laman web yang selalu menjadi rujukan untuk menyemak rating ialah di IMDb.

Percaya atau tidak, filem terhangat ‘Paskal The Movie’ telah menerima rating 8.8/10 sekaligus menjadikan filem ini menerima rating tertinggi di laman tersebut untuk kategori filem Melayu.

Pencapaian ini sekaligus telah memecah rekod filem lagenda Seniman Agung Tan Sri Datuk Amar P.Ramlee, Tiga Abdul yang mencatatkan rating 8.0 per 10.

Sebelumnya pihak produksi Paskal juga berkongsi khabar gembira ini di laman Instagram semalam yang masih menunjukkan rating 8.4 sahaja. Ini bermakna, rating filem tersebut telah menunjukkan kemajuan yang begitu cepat dalam masa satu malam sahaja. Tahniah Paskal.

[ THE HIGHEST RATED MALAYSIAN MOVIE 2018!! 😄 ] #PASKALTheMovie is the HIGHEST RATED MALAYSIAN MOVIE 2018 on IMDB @imdb 👏!!! Terima kasih di atas sokongan padu yang tak henti-henti dari korang semua!!! Sememangnya semangat #PASKALTheMovie dari korang semua memang admin akan kenang sampai bila-bila!!😃 Jom vote bagi rating korang kat IMDb 😄 [Check out the @imdb link via bio /IG Story] . #PASKALTheMovie #SentiasaYangTerbaik #SayangiMalaysiaKu #atfproduction

A post shared by  WIRA (@wira_2019) on Oct 24, 2018 at 9:40pm PDT

Adakah anda sudah menonton filem ini? Apa pula pandangan anda?


Tonton ‘Pasport Express’, Filem Pendek Yang Memaparkan Keindahan Negeri Perlis

Apabila membincangkan soal keindahan Negeri Perlis, pastinya filem pendek Pasport Express arahan Rewan Ishak antara yang diingati ramai. Filem pendek berdurasi sekitar 18 minit ini turut menampilkan beberapa pelakon yang dibintangi Iedil Putra, Josiah Hogan dan Tuan Faisal.

Difahamkan filem pendek ini secara tidak langsung berjaya menarik orang ramai untuk ke Perlis melihat bagi menikmati pemandangan indah seperti yang dipaparkan melalui filem pendek ini. Tonton Pasport Express untuk melihat pemandangan Negeri Perlis yang turut disertakan dengan efek menarik daripada Rewan Ishak.


Ada Sesuatu Yang Istimewa Pada Passport Baru Negara Canada Ini

Passport mempunyai pelbagai ciri keselamatan supaya tidak mudah dipalsukan. Ia juga mempunyai cip elektronik yang merekodkan data setiap kali melintasi sempadan negara.

Ada sesuatu yang menarik mengenai passport terbaru yang dikeluarkan oleh negara Canada. Ia memberi respon secara visual  apabila disuluh dengan cahaya hitam (blacklight). Imej yang kelihatan begitu bercahaya dan berwarna-warni.


Passport Malaysia Kini Menduduki Tangga Ke-5 Terhebat Di Dunia

Berita baik untuk pemegang pasport Malaysia. Terkini, pasport Malaysia dinobat sebagai 5 yang terhebat di dunia. Carta ini diakui oleh indeks pasport dunia tahun 2017. Sehubungan itu, pemegang pasport Malaysia boleh mengunjungi 153 negara tanpa memerlukan visa.

Kajian terbaru yang dikemukan ini menyatakan Malaysia berkongsi kedudukan yang sama dengan Kanada, Ireland dan New Zealand. Manakala Jerman kekal dikedudukan nombor satu terbaik di dunia.

Analisis perbandingan 199 pasport negara Pertubuhan Bangsa-Bangsa Bersatu (PBB) dan enam jajahan takluknya ini itu dihitung berdasarkan beberapa faktor, termasuk pandangan masyarakat antarabangsa mengenai negara berkaitan.

Manakala, Greece, Korea Selatan dan Australia berada di bawah Malaysia dengan kedudukan tangga ke-6. Chezch Republic dan Iceland pula menduduki tangga ke 7. Iraq, Pakistan dan Afghanistan kekal menduduki tangga paling bawah.

Dengan kedudukan terbaru ini, kami harap anda lebih gembira untuk travel pada tahun 2017 ini. Bon voyage!


Acah Tampar Wanita Di Pasar Raya, Tindakan YouTuber Ini Sedang Dikesan Pihak Polis

Sejak akhir-akhir ini dapat dilihat kebanjiran YouTuber tempatan yang cuba menghasilkan konten dalam menarik perhatian penonton. Di sebalik usaha yang dilakukan, terdapat juga YouTuber yang memilih cara yang salah untuk menjadi viral sekaligus menjadi buah mulut netizen.

Situasi ini nampaknya berlaku kepada seorang YouTuber yang hadir dengan konten acah menampar individu tidak dikenali di pasar raya. Aksi yang keterlaluan ini turut dimuat naik di YouTube melihatkan beliau bersama rakannya acah menampar dua wanita tidak dikenali serta mengganggu mereka.

Meskipun permohonan maaf secara terbuka sudah dibuat serta video sudah diturunkan selepas mendapat kecaman netizen, pihak polis memaklumkan pihak mereka sedang mengesan individu yang terlibat dalam video tersebut.

Menurut Ketua Polis Daerah Brickfield, Asisten Komisioner Anuar Omar, pihaknya mengesan video berkenaan menerusi sebuah akaun halaman di Facebook sekitar sekitar hari Jumaat lalu.

Sehubungan dengan itu, beliau menyeru saksi atau individu yang terlibat untuk tampil membantu siasatan manakala orang ramai dinasihatkan untuk tidak membuat sebarang spekulasi.

Situasi yang berlaku ini nyata memberi pengajaran kepada orang ramai agar lebih berhati-hati sebelum membuat konten agar tidak mengganggu ketenteraman atau sensitiviti individu lain.

Bukan sahaja pihak polis, isu ini turut mengundang kepada kemarahan netizen yang berang dengan konten yang dihasilkan.

Acah Tampar Dan Ganggu Wanita Tidak Dikenali, Tindakan YouTuber Ini Undang Kemarahan Netizen

Ditinggal Kerana Kulit Gelap, ‘Glowup’ Gadis Ini Buat Netizen Risau


Pasti Anda Terkejut Apabila Mengetahui Siapa Pereka Permainan IKEA Ini

Soft toys atau anak patung lembut ini adalah sebahagian daripada aktiviti tahunan IKEA yang menganjurkan Soft Toys for Education bersama UNICEF dan Save the Children. Tujuannya membantu meningkatkan tabung dana untuk sekolah, bekalan dan usaha pendidikan lain.

Oleh kerana ia adalah untuk membantu kanak-kanak, IKEA telah memutuskan kanak-kanak menjadi pereka untuk permainan yang akan dijual sempena kempen tersebut.

Maka, IKEA menerima banyak penyertaan dan akhirnya memilih 10 pemenang. Lukisan para pemenang dijadikan realiti oleh IKEA.

LIKE dan FOLLOW Vocket di Facebook serta Instagram


Pasukan Dron Khas Bersiap Sedia Bantu Pasukan Penyelamat Di Negeri-Negeri Dilanda Banjir

Pada ketika ini, beberapa negeri seperti di Johor, Pahang dan Melaka telah dilanda banjir teruk di mana telah menjejaskan puluhan ribu mangsa di setiap lokasi. Bantuan-bantuan pula sedang giat disalurkan untuk mangsa banjir yang terkandas.

Sehubungan itu, Timbalan Menteri Sains, Teknologi dan Inovasi, Datuk Arthur Joseph Kurup menyatakan bahawa pasukan dron yang dikendalikan oleh Pasukan Petugas Kecemasan Perkhidmatan Dron Khas (PTK2Dron) dalam keadaan bersiap sedia untuk digerakkan bagi membantu agensi dan pasukan penyelamat di lapangan di negeri-negeri dilanda banjir.

Beliau berkata pasukan dron bukan sahaja mampu membuat pengawasan dan menjalankan operasi mencari serta menyelamat dan juga menghantar bekalan ubat-ubatan. Difahamkan dron ini pernah digunakan untuk membantu mangsa sewaktu banjir di Selangor pada tahun lalu dan tanah runtuh pada awal tahun ini.

MOSTI bersama agensi pelaksana, Malaysian Research Accelerator for Technology & Innovation (MRANTI) pada Oktober 2022 lalu pernah mengaktifkan PTK2Dron yang melibatkan pihak industri dron terpilih dengan kerjasama agensi-agensi penyelamat dan penguatkuasa berkaitan bencana.

Inisiatif PTK2Dron adalah sebahagian daripada Misi Utama Pelan Tindakan Teknologi Dron Malaysia 2022-2023 yang mana industri dron dijangkakan mampu menjana RM50.71 bilion kepada KDNK negara serta mewujudkan 100,000 peluang pekerjaan menjelang tahun 2023.


Pasukan Media Antarabangsa Terima RM23 Juta Daripada Najib Razak Selama Tiga Tahun

Mahkamah Tinggi di sini, hari ini diberitahu Syarikat Semarak Konsortium Satu Sdn Bhd menerima pembayaran daripada Datuk Seri Najib Razak sebanyak RM23 juta melalui 39 keping cek yang diserahkan sendiri bekas perdana menteri itu di Pejabat Perdana Menteri (PMO) setiap bulan selama tiga tahun.

Bayaran itu adalah bagi perkhidmatan pasukan media antarabangsa dan penulis ucapan bahasa Inggeris untuk Najib.

Pengarah Semarak Konsortium, Datuk Mohd Omar Mustapha, 51, memberitahu beliau sendiri berjumpa dengan Najib untuk menerima cek berkenaan di PMO di antara 3 Mac 2011 dan 23 April 2014.

Najib Hadir Sambung Bicara 1MDB Yang Membabitkan Dirinya

Bekas Perdana Menteri, Datuk Seri Najib Tun Razak tiba dari Penjara Kajang di Kompleks Mahkamah Kuala Lumpur pada jam 8.45 pagi tadi.#NajibRazak#1MDB#MGNews#malaysiagazette

Video : @aqiraazemi pic.twitter.com/i6D7yAI0DK

— Malaysia Gazette (@MalaysiaGazette) June 21, 2023

Saksi ke-45 pendakwaan itu berkata demikian semasa perbicaraan rasuah 1Malaysia Development Berhad (1MDB) membabitkan penyelewengan bernilai RM2.28 bilion terhadap Najib, di sini, hari ini.

Mohd Omar berkata, cek yang diterimanya secara bulanan daripada bekas perdana menteri itu bagaimanapun tidak dinamakan tetapi ditandatangani sendiri oleh Najib di hadapannya.

Menjawab soalan Timbalan Pendakwa Raya Ahmad Akram Gharib pada sesi pemeriksaan semula, berkata beliau tidak boleh mengesahkan sama ada cek itu dibayar daripada akaun peribadi Najib kerana tiada nama pembayar pada cek terbabit.

Ditanya berapa jumlah yang diterima secara bulanan, saksi itu menjawab, “enam angka”.

Mohd Omar berkata, beliau berjumpa dengan Najib di pejabat Perdana Menteri pada Mac 2011 untuk menawarkan perkhidmatan pasukan media antarabangsa dan penulis ucapan bahasa Inggeris kepadanya.

Beliau berkata, dalam perbincangan itu beliau menawarkan perkhidmatan secara kos dahulu (reimburse) di mana setiap bulan akan mengemukakan tuntutan kos kepadanya untuk dibayar dan Najib bersetuju dengan cadangan perkhidmatan berkenaan.

Saksi itu berkata, beliau tidak meminta sebarang kontrak ditandatangani untuk perkhidmatan itu dan Najib juga tidak meminta sebarang kontrak daripadanya — hanya membabitkan perjanjian lisan sahaja.

“Oleh kerana isu ini kemungkinan besar boleh dipolitikkan, saya percaya Najib boleh mempercayai saya dalam urusan ini kerana saya pernah bekerja dengannya sebagai pegawai khas utamanya sebagai Timbalan Perdana Menteri pada tahun 2004 hingga 2005 yang mana beliau tahu keupayaan saya bekerja.

“Skop perkhidmatan termasuk penyediaan teks ucapan dalam Bahasa Inggeris untuk Najib sama ada di dalam atau di luar negara, menyelaras urusan dengan media antarabangsa yang berpusat di Malaysia, menyelaras temuduga ketika lawatan luar negara dengan media antarabangsa dan menyediakan draf temuduga atau artikel dalam majalah atau akhbar berbahasa Inggeris,” katanya.

Katanya, individu yang menganggotai pasukan ini antaranya adalah bekas Ketua Pegawai Eksekutif APCO Malaysia Paul Stadlen; bekas penulis ucapan bekas Perdana Menteri, Britain Gordon Brown, Charlotte Carr; Ketua Komunikasi Ibu Pejabat Facebook Amerika Syarikat, Lachlan Mackenzie; dan penasihat media bekas Perdana Menteri United Kingdom Tony Blair, Benedict Macon Cooney.


Pasukan Penyiasat WHO Dakwa COVID-19 Bukan Berasal Dari Wuhan, Gagal Temukan Bukti Kukuh

Misi Pertubuhan Kesihatan Sedunia (WHO) untuk mencari asal usul wabak COVID-19 di Wuhan berakhir dengan kegagalan. Dikutip dari Channel News Asia, WHO mengatakan mereka tidak menemukan bukti kukuh mengenai asal usul virus itu di Wuhan.

Setakat ini, WHO hanya berpegang pada hipotesis bahawa COVID-19 berasal dari kelawar yang kemudian disebarkan ke manusia melalui mamalia lain. Namun, WHO mengesahkan bahawa hipotesis ini masih diuji, memandangkan tiada satu kelawar pun yang ditemui di Wuhan sepanjang siasatan dijalankan.

Ketua pasukan penyiasat WHO, Peter Ben Embarek menyatakan bahawa Wuhan mungkin bukan bandar tempat asal usulnya wabak ini kerana Wuhan bukanlah kota atau persekitaraan yang dekat dengan haiwan ini.

Embarek menambah bahawa tidak ada bukti COVID-19 merebak di Wuhan sebelum Disember 2019. Kesimpulan ini dibuat setelah pegawai penyiasat melihat sampel penyelidikan, farmasi dan rekod hospital, lapor Lad Bible.

Kenyataan sama turut dibuat oleh Lian Wannian, seorang pakar dari China yang terlibat dalam penyelidikan WHO. Dia mengatakan, penularan melalui haiwan masih merupakan senario paling dekat. Namun, melalui haiwan apa COVID-19 ditularkan, hal itu yang masih belum diketahui.

Hipotesis lain yang dibuat ialah virus dibawa ke China melalui produk beku. Dia mengatakan ini merujuk kepada kajian yang dilakukan baru-baru ini di mana virus dilihat mampu bertahan dalam produk beku untuk jangka masa panjang.

Di China, hipotesis ini telah disuarakan beberapa kali oleh pemerintah tempatan. Kerajaan China percaya bahawa virus COVID-19 tidak berasal dari wilayah mereka, tetapi dibawa masuk. Bagaimanapun, sebahagian negara mengesyaki ia adalah usaha China untuk tidak bertanggungjawab.

Siasatan WHO di Wuhan, China telah memakan masa kira-kira sebulan. Selama tempoh penyelidikan, puluhan pakar telah memeriksa berbagai lokasi yang dipercayai tempat penyebaran wabak COVID-19, dari hospital, pasar basah, hingga ke makmal virologi Wuhan.

Bekas Presiden AS Donald Trump yakin COVID-19 dikembangkan di makmal virologi di Wuhan. Bagaimanapun, pelbagai pakar, termasuk penasihatnya sendiri, Anthony Fauci, menyatakan bahawa tidak mungkin virus COVID-19 diciptakan oleh manusia.

Terdahulu, China memberi kebenaran kepada WHO untuk memulakan siasatan asal usul COVID-19 di Wuhan. Klik pautan di bawah untuk membaca.

China Akhirnya Beri Kebenaran Kepada WHO Untuk Siasat Asal Usul COVID-19 Di Wuhan

Saintis Dari China Dakwa COVID-19 Sebenarnya Bukan Berasal Dari Wuhan, Tetapi Dari India

WHO Akui Buat Kesilapan, Minta COVID-19 Tidak Dipolitikkan


Pasukan ‘PUBG Mobile’ Malaysia Ini Raih RM172,000 Selepas Muncul Terbaik Asia Tenggara

Pasukan PUBG Mobile Malaysia, Yodoo Gank berjaya meraih hadiah wang tunai  berjumlah RM172,000 selepas muncul juara Grand Final Liga Profesional Asia Tenggara (PMPL SEA) Musim Bunga 2020 semalam.

Dalam pertandingan yang berlangsung selama tiga hari itu, Yodoo Gank berjaya mengumpul 284 mata dalam 15 pusingan yang dipertandingkan sekaligus membawa pulang hadiah tempat pertama sebanyak RM128,000 (AS$30,000).

Bukan saja pulang dengan hadiah kemenangan tempat pertama, pasukan yang diwakili empat anak tempatan itu juga membawa pulang hadiah tambahan sebanyak RM44,000.

Ia diperoleh selepas mereka berjaya mengutip Chicken Dinner (mata kemenangan) sebanyak lima kali dan meraih  Anugerah Pasukan Paling Popular di Malaysia serta Anugerah Pemain Terbaik.

Tambah membanggakan, mereka juga turut menewaskan pasukan jaguh dunia dari Indonesia, Bigetron Red Aliens serta berjaya menempah slot untuk beraksi di Liga Dunia PUBG Mobile.

Buat anda yang tidak mengenali pasukan Yodoo Gank, mereka diwakili empat anak muda; Aiman Mohamad (Man Parang), Abdul Azim Ikromi, Abdul Rashid (Draxx), Muhamad Izzrudin Hashim (Jumper) dan juga Ahmad Fuad Razali (Fredo).

Pencapaian pasukan ini juga turut meraih perhatian Menteri Belia Dan Sukan Reezal Merican Naina Merican yang turut mengucapkan tahniah melalui ciapan yang dibuat awal pagi tadi.

Congratulations team Malaysia Yoodo GANK for officially claiming your spot as the SEA Champions for the PMPL SEA Finals 2020 Season 1.

For the first time ever a Malaysian team has won a PUBGM tournament on the SEA level.

Let this be a stepping stone for greater achievements! pic.twitter.com/rrLMYRjv78

— Reezal Merican (@reezal_merican) May 3, 2020

Penyertaan dalam e-Sport seringkali dikaitkan dengan pulangan yang lumayan kepada pemain dan pasukan dan pendapatan serta hasil kemenangan mereka sentiasa menjadi tumpuan peminat sebelum.

Malah, pemain Mobile Legends Bang-Bang negara, Soloz sebelum ini turut mengejutkan ramai apabila dikatakan berjaya membeli kereta mewah hanya dengan bermain game.

Baca perkongsian kami di pautan di bawah untuk mengetahui dengan lebih lanjut mengenai kisah Soloz dan kereta mewah miliknya sebelum ini.

Mampu Beli Kereta Mewah Hanya Dengan Bermain Mobile Legends? Ini Penjelasannya

Suri Rumah Ini Jana Pendapatan Sebanyak 5 Angka Sebulan Melalui Penstriman Permainan Video PUBG


Lihat Pasukan Sepak Takraw Thailand “Menganjing” Pasukan Malaysia

Perlawanan diantara dua negara yang dijangkakan akan memberikan saingan yang sengit seakan berubah selepas Thailand dengan mudah bergaya outclass pemain sepak takraw daripada Malaysia. Melihat kepada gaya permainan Thailand yang dikatakan ‘menganjing’ Pasukan Malaysia, para netizen masing-masing mula memberikan pendapat serta mencadangkan pengurusan sepak takraw Malaysia agar lebih serius dalam memilih pemain untuk mewakili Malaysia.


Patah Jari Dan Luka Belakang Badan, Penunggang Motosikal Cedera Dirempuh Kereta Langgar Lampu Merah

Tular satu rakaman video dashcam seorang penunggang motosikal dilanggar sebuah Proton Wira yang melanggar lampu isyarat merah di Jalan Batu Unjur, semalam.

Dalam kejadian kira-kira pukul 6.50 pagi, mangsa dikenali AK Jonathan, 27, patah jari manis kaki kanan selain luka di bahagian belakang anggota badannya, lapor Kosmo.

Ketua Polis Daerah Klang Selatan, Asisten Komisioner Cha Hoong Fong berkata, berdasarkan hasil siasatan awal kereta jenis Proton Wira itu dipandu peniaga ikan berusia 20 tahun.

Kredit owner 📹©&🅿 pic.twitter.com/1fNWRNAFR2

— nan manjoi8715 (@nanmanjoi8715) February 27, 2023

Katanya, kenderaan itu didapati tidak memberhentikan kenderaannya semasa lampu isyarat merah dari Pandamaran ke Taman Sentosa.

“Ini menyebabkan kereta itu melanggar mangsa yang dalam perjalanan ke Bukit Tinggi dari Taman Chi Liung.

“Mangsa kemudiannya dihantar ke Hospital Tengku Ampuan Rahimah untuk rawatan lanjut,” katanya daam kenyataan hari ini.

Jelas beliau, kes disiasat mengikut Seksyen Seksyem 43(1) Akta Pengangkutan Jalan 1987.


Patah Tulang Peha Dan Pinggul, Mangsa ‘Langgar Lampu Merah’ Kongsi Pengalaman Selepas Kemalangan

Walaupun kita sentiasa berjaga dan berhati-hati semasa membawa kenderaan, pasti akan ada pengguna jalan raya lain yang lalai dan tidak peka sehingga mendatangkan kemalangan kepada orang ramai.

Setelah hampir setahun berulang-alik antara kawasan Mengkibol-Kluang, pada 16 Oktober lalu merupakan tarikh yang tidak dapat dilupakan oleh Omar dan rakan-rakannya setelah terlibat dalam satu kemalangan sehingga menyebabkan mereka semua mengalami kecederaan.

I’m going to saman you. Just wait. You have no idea what I’ve been through because of you. pic.twitter.com/NX73ug9U9N

— OMAR WALID (@OkayOmar) October 21, 2021

Pada hari semalam, mangsa telah berkongsi keadaan serta beberapa gambar terkini setelah beberapa hari insiden yang menimpa pada dirinya melalui bebenang ciapan di Twitter.

“Pada waktu itu kami dari site project dalam perjalanan ke kedai makan untuk makan tengah hari. Ketika waktu itu ada 5 orang di dalam kereta yang kami naiki. Saya duduk di tengah-tengah tempat duduk belakang,” terang Omar semasa memulakan temu ramah dengan The Vocket.

Semasa menghampiri persimpangan lampu isyarat Taman Muhibbah Kluang, secara tiba-tiba ada sebuah kereta Toyota Camry meluru masuk simpang yang menyebabkan pemandu Nissan Almera terpaksa menekan brek mengejut, namun masih gagal untuk mengelak kereta Camry tersebut sehingga berlakunya perlanggaran.

New updated…bos… Almera ni selamat dengan aq… pic.twitter.com/ZaXWcpIoOV

— apiz & sahabat (@apizofficial94) October 22, 2021

Impak perlanggaran tersebut menyebabkan Nissan Almera telah total lost, Omar mengalami patah tulang peha dan pinggul, serta tulang peha terkeluar dari pinggul. Ada rakannya mengalami patah tulang rusuk, manakala yang lain pula mengalami kecederaan ringan.

Sejurus kemalangan, Omar dibawa ke Hospital Kluang untuk ‘menarik dan meletakkan semula’ posisi kaki ke pinggulnya. Dia ditahan di wad selama sehari sebelum dipindahkan ke KPJ Ampang Puteri.

My thigh and hip CT scan and my friend’s broken rib x ray pic.twitter.com/pPSmljwhp3

“Saya masih tidak dapat lagi berjumpa dengan pemandu Camry yang melanggar lampu merah itu.

“Tetapi saya sudah baca laporan polis yang telah dibuat oleh pemandu tersebut. Dia mendakwa lampu isyarat lorongnya menunjukkan warna hijau ketika kejadian,” jawab Omar setelah ditanya mengenai keadaan pemandu Camry tersebut.

Tambahnya lagi, rakan sekerja memberitahu Omar yang pemandu Camry tersebut mengalami bengkak kecil pada kakinya, manakala seorang lagi penumpangnya pula mengalami kecederaan luka pada bahagian mulut.

Pemandu Camry itu telah membuat laporan polis dan telah disaman sebanyak RM300. Pihak polis turut memaklumkan kepada rakan sekerja Omar yang lokasi tersebut memang ‘kawasan panas’ selalu berlakunya kemalangan.

On top of that, i can only proceed with physio after 3 weeks, if i stand now peha aku ni bole tembus pinggul kau tak tak? Ive been counting days, cant wait to do physio and walk again. Kau tahu tak fractured femur ni patah tulang paling sakit. Eeee geram la sial

Ketika ini Omar perlu tinggal di wad selama tiga minggu untuk pulih daripada kecederaan dan akan melakukan rawatan fisioterapi untuk berjalan seperti biasa semula.

Insiden itu telah meraih perhatian ramai dan pengguna Twitter mendoakan kesembuhan buat Omar dan juga rakan-rakan yang lain. Netizen juga meminta agar kes itu dibawa ke mahkamah untuk mendapatkan pelbagai tuntutan ganti rugi atas kecuaian pemandu Toyota Camry tersebut.

Omar juga memesan kepada ramai agar memasang dashcam hadapan yang berkualiti sebagai satu ‘alat bantuan’ merakam bukti apabila berlaku insiden yang kita tidak diingini, sebab akan ada orang yang akan cuba menipu dan memutar-belit apabila bersalah.

Pada masa sama dia menyeru agar melengkapkan diri dengan perlindungan insurans yang boleh membantu di saat susah kerana malang itu tidak berbau dan adalah lebih baik sekiranya pihak syarikat turut mempunyai perlindungan insurans untuk pelihara kebajikan pekerjanya.

“Saya sudah berkerja hampir setahun di Mengkibol-Kluang dan saya perhatikan ramai pengguna jalan raya di sana memandu dalam keadaan agak berbahaya.

“Jika anda ke kawasan tersebut tolong berhati-hati dan penduduk di sekitar kawasan tersebut tolong ambil kes ini sebagai pengajaran. Tidak ada yang mahu terlibat dalam kemalangan dan saya percaya anda tidak mahu juga,” tambah Omar sebelum mengakhiri perbualan bersama The Vocket.

Ketika artikel ini ditulis, masih ramai rakyat Malaysia tidak putus-putus menghantar ciapan dan private message mendoakan semoga Omar dan rakan-rakan terus kuat dan kembali pulih seperti biasa.

Orang ramai bimbang dengan keselamatan jalan raya di Ulu Yam apabila segelintir pemandu menggunakan laluan tersebut sebagai ‘litar’ untuk menguji kenderaan mereka. Baca lebih lanjut melalui pautan di bawah.

Kemalangan Berlaku Lagi, Netizen Bimbang Dengan Keselamatan Jalan Di Ulu Yam

Seperti ‘Jarvis’ Dalam Filem Iron Man, Dashcam Canggih Ini Curi Tumpuan Netizen

Orang Ramai Puas Hati Lihat Honda City ‘Kantoi’ Tak Lepas Menyelit Mahu Elak Bayar Tol


Vocket Makan… Patin Masak Tempoyak di Ana Patin House, Mutiara Damansara

Ikan Patin masak tempoyak. Rasanya hidangan ini sudah menjadi biasa, bukan lagi ‘rare’. Banyak restoran dan gerai-gerai makan menyajikannya. Harganya juga kebanyakkannya berpatutan. Namun kenapa masih ada sebilangan warga kota yang sanggup pergi jauh hingga ke pekan Temerloh semata-mata ingin menjamah lauk ini? Berbezakah rasanya? Lemak sangatkah ikannya? Ana Patin House, restoran yang terletak di Mutiara Damansara ini ada jawapannya.

Perkara yang pertama akan dapat dilihat apabila menjejakkan kaki ke pintu masuk restorannya ialah paparan harga Patin Masak Tempoyak yang dilekatkan pada dapur pemanas.

Dua jenis ikan patin yang dijual iaitu Patin Temerloh dan juga Patin Buah “Original”. Yang dinamakan ‘Patin Temerloh’ adalah ikan patin yang dibela di dalam sangkar manakala Patin Buah “Original” pula merujuk kepada ikan patin buah yang hidup liar di Sungai Temerloh. Harganya jauh berbeza, RM13 sepotong untuk Patin Sangkar dan RM35-45 untuk Patin Buah.

Apakah perbezaan antara keduanya? Untuk membuat perbandingan yang adil, kami memesan kedua-dua jenis ikan patin ini sebelah menyebelah.

Dari segi bentuk, memandangkan ianya sudah dipotong, tidaklah dapat kami bezakan melainkan warna kulit patin buah yang lebih kehitaman. Selain itu, pandangan dari atas tampak seiras serupa. Rasanya juga sukar untuk dibezakan kerana kedua-duanya langsung tiada rasa tanah, lumpur atau hanyir, Mungkin yang membezakannya sedikit, patin buah isinya agak pejal dan tidak terlalu berlemak jika dibandingkan dengan patin sangkar. Kagum juga kami bila patin yang memakan tumbuhan liar sama rasanya dengan patin yang diberi makan palet berprotin. Selain dari itu, tiada yang ketara. Apatah lagi bila sudah asyik dengan kelazatan gulai tempoyak yang pekat likat memikat. Memang terangkat kuahnya!

Itu perbezaan antara patin sangkar dan patin liar dari Sungai Temerloh. Apa pula bezanya kedua-dua patin tersebut dengan patin dari sungai selain Sungai Temerloh?

Sangat berbeza! Isi ikan patin dari luar Temerloh biasanya akan terasa tanah dan lumpur, selain penuh dengan lemak yang sangat berlendir. Untuk dimasak, perlu dibasuh dengan limau dan asam. Manakala Patin di Ana Patin House ini terbukti sebaliknya samada yang liar atau dalam sangkar kerana kedua-duanya berkongsi air sungai yang sama iaitu Sungai Temerloh yang dikatakan mempunyai kualiti air yang terbaik! Maka terjawablah kenapa peminat ikan patin sanggup memandu jauh ke Temerloh, kan?

Oh, kepada yang bukan peminat ikan patin atau bukan penggemar masak tempoyak, ikan-ikan lain dari Sungai Temerloh juga dijual seperti ikan kelah, jelawat, tenggalan, kerai, gerahak, baung serta udang galah – boleh dipesan untuk dimasak dengan masakan pilihan anda.

Bagi mereka yang tidak sukakan hasil sungai, lauk pauk biasa yang kebanyakkan masakan ala kampung juga sangat memikat selera. Anda pasti akan pulang dengan perut yang kenyang. Jangan risau!

Jadi, sama ada anda penggemar ikan patin atau tidak, atau baru nak cuba rasa, atau sememangnya penggemar hasil sungai yang eksotik, restoran ini adalah destinasi makan yang terbaik buat anda! Dan yang pasti buat kami ia lebih dekat dari pekan Temerloh!

Nama restoran : Ana Patin House
Alamat : No 50-1, Jalan PJU 7/16, Mutiara Damansara, 47800 PJ. (waze)
Waktu beroperasi : Selasa – Ahad, 11am – 7pm

LIKE dan FOLLOW Vocket di Facebook serta Instagram


Dijamin Sedap Dan Puas Hati, Ini 19 Restoran Ikan Patin Masak Tempoyak Ori Di Temerloh

Temerloh merupakan sebuah daerah yang merupakan titik tengah Semenanjung Malaysia. Selain terkenal dengan pelbagai masakan dan lokasi, salah satu masakan yang menjadi ‘agenda’ wajib pelancong jika sampai ke Temerloh sudah pastinya Gulai Patin Tempoyak.

Sebenarnya Patin Tempoyak ini boleh dimasak oleh orang ramai tetapi terdapat keunikan rasa dan suasana jika anda menikmati sendiri masakan ini di tepi sungai Pahang.

Populariti masakan ini membuatkan orang ramai tertanya-tanya apa yang membuatkan masakan ini begitu unik sehingga membuatkan mereka berada jauh dari Temerloh sanggup singgah ke daerah ini untuk menikmatinya.

Pada kali ini, Faiz Azizan selaku warga Temerloh tampil dengan sebuah perkongsian berdasarkan percubaan beliau melibatkan 19 restoran yang menyajikan masakan Patin Tempoyak Temerloh.

Untuk pengetahuan, ikan patin di Temerloh terdiri daripada ikan patin yang diuruskan menerusi sangkar sungai dan terdapat juga ikan patin jenis liar. Sudah pastinya ikan patin liar yang lebih mahal serta sukar didapatkan antara yang menjadi rebutan ramai berikutan isinya yang enak.

Kemudian majoriti restoran di sini menggunakan tempoyak original diambil dari durian dan bukannya menggunakan ‘tempoyak campur’ iaitu tempoyak durian bercampur pisang.

Kombinasi ikan patin sungai yang lembut ditambah dengan tempoyak asli, pasti tiada tandingan. Namun begitu, ada beberapa hal yang ingin penulis minta anda untuk pertimbangkan sebelum memulakan misi pencarian masakan Gulai Ikan Patin Tempoyak yang enak.

Terdapat beberapa faktor yang perlu dipertimbangkan sebelum memilih untuk menjamah di sesebuah restoran.

Terdapat sesetengah kedai yang sesak dengan kereta dan ada yang parkir di tepi tepi jalan sahaja. Walaubagaimanapun, bagi mengelakkan kesesakan, anda boleh mengunjungi restoran tersebut pada hari bekerja atau selepas waktu Zohor.

Umumnya, masjid bandar Temerloh dibuka 24 jam. Maka, bagi memudahkan pencarian, anda boleh sahaja Google ‘Masjid Besar Temerloh’ yang terletak di Bukit Angin, Temerloh.

Biasanya kedai dibuka jam 11 pagi hingga petang tetapi ada juga restoran yang buka sampai ke 9 malam iaitu Gobang. Oleh itu, sekiranya keluarga anda mahu merasai gulai patin tempoyak temerloh pada waktu petang, masih sempat terus ke restoran tersebut.

Harga patin bergantung kepada jenis. Kalau yang murah mungkin diambil dari kolam tetapi jika harga seketul sehingga belasan ringgit, biasanya itu patin sangkar sungai.

Isinya enak dan ikan tersebut dijaga dengan rapi oleh pemilik sangkar. Jika kalian ada bajet lebih, boleh cuba patin liar pula tetapi harganya lebih dari RM60 seketul.

Tanpa membuang masa, ini senarai kedai patin yang ada di Temerloh . Sudah tentu sedap atau tidak bergantung kepada citarasa masing masing tetapi jika ditanya ke orang ramai, pasti ramai yang bersetuju gulai patin tempoyak di daerah Termeloh itu lengkap dan sempurna.

Jadi kita mulakan dengan Kg Bangau terlebih dahulu. Biasanya kerap kumpulan konvoi motosikal atau rombongan singgah untuk makan di sini. Kelebihannya suasana kampung di tepi sungai dan pelanggan boleh merasa suasana makan di kampung halaman sendiri. Ringkasnya, anda boleh mencuba banyak restoran patin sepanjang jalan Kampung Bangau ini.

Terletak di Kampung Bangau Tanjung, kedai ini menyajikan pelbagai jenis juadah tetapi utamanya sudah pasti Patin Tempoyak Temerloh. Tarikan utama Selera Patin Bangau adalah gulai patin yang enak dan suasana seperti makan di rumah kampung.

Restoran ini pula terletak di hujung kampung dan sukar dilihat dari jalan besar. Anda harus melalui jalan yang kecil untuk sampai ke restoran ini. Menariknya anda boleh makan gulai tempoyak patin yang enak sambil menikmati suasana tepi Sungai Pahang.

Salah satu restoran yang luas dan mempunyai suasana di tepi sungai. Makanan juga lazat dan sering dipenuhi pengunjung setiap hari.

Sebenarnya Pondok Patin ini merupakan rumah banglo yang vintage dan dijadikan restoran. Di samping banyak juadah dihidangkan, pemilik restoran ini juga sangat ramah dan mengalu-alukan anda datang ke sini.

Terletak di tepi sungai Pahang kawasan Lubuk Kawah, menyajikan hidangan utama patin tempoyak dan pais patin.

Berdekatan dengan Restoran Saiful Gulai Masam dan tarikan utama tentunya gulai patin, udang galah dan juga boleh makan tepi sungai.

Jarang kita lihat orang kini melepak dan makan di bawah rumah kayu. Jika dahulu, di kampung, kita lihat orang menjadikan bawah rumah sebagai tempat istirahat sambil baring santai di atas buaian hammock.

Kedai ini unik kerana menjamu tetamu mereka untuk makan di bawah rumah. Tetapi anda harus lekas kerana parking terhad dan terletak di hujung Kg Bangau Tanjung.

Ini pula senarai restoran yang berada berdekatan dengan tol LPT Temerloh, anda boleh terus singgah ke sini.

Sebuah restoran yang underrated pada pendapat saya. Kawasan makan yang redup di bawah pokok besar. Tanpa ragu-ragu, masakan di sini sangat sedap, cukup segala rasa dan lokasi kira kira 1km sahaja dari exit Tol Temerloh.

Dahulu lokasi lama Gobang di bawah jambatan tetapi kini sudah berpindah ke lokasi baru yang tidak jauh dari highway. Kelebihan Gobang yang ialah, patin pais dan gulai tempoyaknya yang lazat, ada disediakan juga tandas dan tempat solat. Tambahan, tapak parking juga sangat luas.

Sistem layan diri di Restoren Gobang juga persis di IKEA. Anda sekadar tinggal lalu dan ambik lauk yang diinginkan.

Lokasi terletak di Kawasan Bukit Semantan. Juadah makanan juga enak dan parkir biasanya tidak menjadi masalah.

Paling mudah diakses kerana dekat dengan exit Temerloh. Keluar sahaja highway, belok kiri pasti akan nampak restoran ini. Lapangan parkir amat luas dan sesuai untuk rombongan juga.

Kedai ini sudah lama beroperasi. Lokasinya di kawasan Majlis Perbandaran Temerloh tepi esplanade yang juga merupakan tapak Pekan Sehari Ahad. Kedai lama dan sudah pasti resipi asli turun temurun.
Di bawah pula senarai restoran yang berada di kawasan bandar Temerloh.

Menurut khabar, pemilik kedai merupakan pemilik sangkar patin juga. Jadi sudah pasti patin yang dihidangkan sangat enak dan segar dari sangkar.

Tidak berada di kampung, restoran ini letaknya di bandar Temerloh. Kedai yang luas dan anda pasti selesa menjamu selera di sini.

Hampir dengan roundabout Bukit Angin, kedai mereka berdekatan sahaja dengan Jom Patin. Kalau nak merasa gulai baung, patin buah (liar) boleh cuba di sini.

Restoran ini sudah lama dan banyak lauk pauk yang menarik tersedia. Dikatakan ini merupakan cawangan Restoran Tok Gajah yang ke-2.

Restoran ini terletak di Kawasan kampung sedikit lain berbanding kedai makan yang lain. Lokasinya di kampung Pangsanam dan betul-betul terletak di tepi sungai. Setakat ini, gulai patin dan pais patin di sini juga sangat enak.

Ada bajet lebih untuk menikmati patin liar ? Boleh cuba ke sini kerana di sini merupakan destinasi mereka yang ingin merasai kelainan isi ikan patin yang liar ditangkap fresh dari sungai.

Kedai ini baru sahaja dibuka sekitar Ogos 2022, lokasi strategik di tepi sungai tetapi sedikit ke dalam kampung Bangau. Buat anda yang tak suka suasana sesak, boleh cuba di sini pula.

Namun, kedai lain juga sedap dan menarik untuk dicuba akan tetapi harus diingatkan merancanglah lebih awal supaya anda lebih selesa menjamu selera. Semoga perkongsian ini memudahkan anda yang mengidam Patin Tempoyak Temerloh.

Nota: Jangan lupa search waktu operasi menggunakan keyword restoran di Google untuk tahu waktu operasi atau boleh terus hubungi mereka untuk tempahan meja jika ada.

Berikutan gambar tular Azfar Heri yang tular menerima sejumlah besar pek Salted Peanuts MAS, Zarul Umbrella selaku bekas pramugara MAS tampil memberi respon terhadap isu ini.

‘Sepatutnya Hanya Terima Maksimum Lima Pek’ – Zarul Umbrella Respon Isu Gambar ‘Salted Peanuts’ Azfar Heri

‘Rasa Macam Ayam’ – Wanita Ini Kongsi Pengalaman Makan Kari Biawak Di Kuala Lumpur


Acara Himpunan Tabligh Di Indonesia Batal, Semua Peserta Akan Dikuarantin

Indonesia mencatatkan angka kematian yang ke-19 semalam disebabkan COVID-19. Angka ini menjadikan Indonesia sebagai negara tertinggi kematian melepasi Filipina.

Walaupun angka makin menebal, tetapi sikap degil manusia tidak dapat diubah. Semalam dilaporkan ribuan tabligh dari seluruh Asia akan berhimpun di Indonesia hari ini bagi menghadiri Ijtima Dunia 2020 yang berlangsung di Gowa, wilayah Sulawesi Selatan anjuran Tabligh Jama’at.

Himpunan ini hadir ditengah-tengah situasi bahaya, tanpa menghiraukan kebimbangan penularan wabak COVID-19 di acara tersebut.

Terbaharu, melalui satu kenyataan yang dibuat oleh Gabenor Sulawesi Selatan dan Bupati Gowa, Nurdin Abdullah menyatakan bahawa acara ini akhirnya dibatalkan setelah mencapai kata sepakat dengan penganjur, lapor Makassar Terkini.

Beliau juga menyatakan bahawa semua acara yang dijadualkan berlangsung di sekitar Makassar telah dibatal atau ditunda bagi menghalang penyebaran wabak COVID-19.

Dear Muslim, sebelum cakap “aku cuma takut Allah bukan corona” please remember this too.

“Jangan kamu campakkan diri kamu ke dalam kebinasaan.” (Surah al-Baqarah, ayat 195).

“Jangan kamu bunuh diri kamu, sesungguhnya Allah sangat kasih kepada kamu.” (Surah al-Nisa, ayat 29). pic.twitter.com/0RcsBcVGGl

Sementara itu, wakil kerajaan di Gowa, Adnan Purichta Ichsan Yasin Limpo mengaku bersyukur akhirnya acara Ijtima dunia ditunda dan dibatalkan pelaksanaannya.

“Alhamdulillah, akhirnya sepakat Ijtima dunia ditunda/dibatalkan pelaksanaannya. Tidak henti-henti kami melakukan komunikasi dan kordinasi dengan pihak penganjur ini,” Katanya.

Kerajaan Indonesia juga sepakat untuk meletakkan semua peserta dalam tempoh kuarantin sebelum menghantar jemaah ini pulang ke negara masing-masing.

Ketua polis wilayah sebelum ini mengesahkan telah memberi amaran kepada kumpulan ini untuk membatalkan hasrat mereka, namun tidak dihiraukan oleh pihak penganjur.

Dalam satu kenyataan yang dibuat oleh Mustari Bahranuddin, salah seorang penganjur, beliau menyatakan bahawa mereka tidak takut dengan wabak COVID-19.

“Kami lebih takutkan ALLAH. Naluri manusia lebih takutkan penyakit dan kematian,” Katanya seperti yang dipetik di Sinar Harian.

Terdahulu situasi sama terjadi di Malaysia dengan kira-kira 16,000 jemaah tabligh berhimpun di antara 27 Februari hingga 1 Mac lalu. Akibat daripada itu, lebih 500 mangsa COVID-19 di Malaysia datang daripada himpunan yang berlaku di Masjid Sri Petaling tersebut.

Untuk bacaan lanjut mengenai COVID-19, klik pautan di bawah.

Netizen ‘Luah Perasaan’ Tentang Perniagaan Mereka Yang Terkesan Kerana COVID-19

PM Rayu Rakyat Malaysia ‘Stay At Home’ Untuk Putuskan Rangkaian COVID-19

Anti-Vaksin Tuduh Doktor Menipu, Tidak Percaya Vaksin Mampu Ubati COVID-19


‘Patuh Lampu Isyarat Pun Jadi Mangsa’- Netizen Simpati Pemandu Myvi Ini Dilanggar Motosikal

Umum ramai mengetahui salah satu faktor utama kemalangan berlaku di negara ini disebabkan pengguna jalan raya sering kali melanggar lampu isyarat merah. Baru-baru ini tular satu rakaman video dashcam yang telah mengundang perbualan orang ramai.

Seorang pemandu Myvi tidak bernasib baik apabila keretanya dilanggar motosikal semasa dia sedang membelok masuk ke simpang kanan jalan. Pada waktu itu, lampu isyarat di laluannya menunjukkan warna hijau.

Video kemalangan tersebut membuatkan orang ramai berasa sangat simpati terhadap pemandu Myvi itu kerana beberapa saat sebelum dia dilanggar, sebuah kereta Proton Saga dan Exora telah melanggar lampu isyarat merah. Namun kedua-dua kereta tersebut ‘selamat’ sahaja membelok masuk simpang.

Impak pertembungan tersebut telah menyebabkan kereta Myvi itu berpusing arah melanggar lampu isyarat yang berada di jalan bertentangan. Manakala penunggang motosikal itu pula terpelanting beberapa meter ke hadapan selepas gagal mengelak ketika melanggar lampu isyarat merah di laluannya.

Ramai yang menyamakan insiden tersebut seperti satu refleksi kehidupan di Malaysia. Orang yang melakukan kesalahan selalunya terlepas, manakala orang yang selalu melakukan kebaikkan pula yang dihukum.

Ada netizen mendakwa kawasan Jalan Tun Lim Chong Eu simpang ke Macallum itu merupakan ‘lokasi kegemaran’ pengguna jalan raya melanggar lampu merah, cuma kadang-kala nasib tidak baik akan ada kemalangan berlaku di situ.

Semoga rakaman dashcam ini dapat memberikan iktibar kepada orang ramai agar sentiasa mematuhi lampu isyarat merah agar dapat menghindari kemalangan yang boleh dielakkan sejak awal-awal lagi.

Klik pautan di bawah untuk lihat rakaman seorang penunggang motosikal nyaris jadi mangsa kemalangan selepas sebuah Ford Mustang terbabas.

Netizen Tergamam Lihat Rakaman Penunggang Motosikal Nyaris Dilanggar Ford Mustang

Sesak Diserbu Pengunjung Dan Banyak Sampah, ‘Spot’ Viral Lihat Kapal Terbang Kini Ditutup

Netizen Geleng Kepala Lihat Orang Dewasa Berebut Hot Wheels Di Toys “R” Us


Reaksi Orang Ramai Terhadap Patung Ronaldo Ini Pasti Buat Anda Terhibur

Pertama sekali, tahniah kepada Cristiano Ronaldo kerana lapangan terbang di kepulauan Madeira telah menukar nama baharu sempena namanya kepada Cristiano Ronaldo International Airport.

Cristiano Ronaldo adalah anak kelahiran kepulauan Madeira dan tiada yang lebih baik daripada memberi penghargaan dengan mengabadikan nama Ronaldo ke sesebuah tempat. Laman Wikipedia Madeira International Airport juga sudah diubah kepada namanya yang terbaru ini.

Cristiano Ronaldo memang individu yang banyak mengharumkan nama Portugal dan beliau layak untuk diberikan pengiktirafan begini. Tetapi ketika majlis penukaran nama lapangan terbang ini berlangsung, bukan kedatangan Ronaldo yang jadi tumpuan, tetapi patung Ronaldo yang akan berada di lapangan terbang itu pula yang jadi tumpuan dunia.

Jika sekali pandang, mungkin nampak muka Ronaldo tu. Tetapi jika dipandang berkali-kali, macam ada sesuatu yang tak kena pula. Begitu juga peminat Ronaldo di serata dunia. Wajahnya yang tersenyum itu mengundang orang ramai membuat photoshop battle terutamanya di laman Twitter.

Tangkas betul netizen kalau ada benda-benda sebegini. Dan ada juga yang membuat conspiracy theory mengatakan pengukir muka patung Ronaldo ini adalah peminat tegar Barcelona! Buat masa ini patung berkenaan akan kekal di Cristiano Ronaldo International Airport. Adakah ianya akan diganti di masa akan datang? Itu kita kena tunggu. Jadi di bawah ini antara reaksi netizen yang menarik kami jumpa di media sosial. Semoga terhibur. Siiiiiii!

Don't know what all the fuss is about #RonaldoBust pic.twitter.com/sm4EAKYg9w

— Mark Smith (@smoggy_smithy) March 30, 2017

IT trailer's gonna give me nightmares pic.twitter.com/MRR2mJNLns

Crying Jordan #ronaldo #cr7 LMAOOOOOO pic.twitter.com/yL5qYJwGHj

— GangGang BlinkBot (@SprinkleMeMayne) March 29, 2017

.@LikesCero have fixed the Ronaldo bust. pic.twitter.com/IstOsKDMeh

I don't what you're all talking about, that #RonaldoBust looks fine pic.twitter.com/QefUPwYkpf

— Wes Mountain (@therevmountain) March 29, 2017

New horror movie trope: Ronaldo's bronze face. pic.twitter.com/MKrumgHdLv

— The Football Ramble (@FootballRamble) March 29, 2017

Some of the all-time great Cristiano Ronaldo moments pic.twitter.com/57Tx9VhbUm

— Bleacher Report UK (@br_uk) March 29, 2017


Patung Dasar Laut Di Gili Meno, Indonesia Disifatkan ‘Pornografi’ Cetus Kontroversi

Mirip The Underwater Museum di Eropah, Bali, Indonesia juga tidak lama lagi bakal memperkenalkan tarikan pelancongan terbarunya yang hampir sama iaitu dengan memaparkan karya-karya patung di dasar laut. Berita baik untuk kaki travel, nanti ada aktiviti baru untuk anda explore di Bali.

Seperti yang dipetik dari Lonely Planet,  Gili Meno, lokasi terkenal dengan tempat menyelam di Indonesia ini tidak lama lagi akan memperkenalkan spot menyelam yang baru dan lebih unik. Spot baru ini memiliki sebanyak 48 arca patung berbentuk manusia yang diletakkan di dasar laut. Patung-patung unik ini adalah hasil karya seorang seniman antarabangsa Jason deCaires Taylor dengan kerjasama Resort Bask di Gili Meno. Dengan adanya tarikan terbaru ini, diharap tempat ini bakal menerima lebih ramai pelancong pada masa akan datang.

Ukiran patung-patung unik yang diletakkan di dasar laut ini sebenarnya merupakan sebahagian daripada projek pembangunan Villa Bask. Selain bertujuan menarik pelancong, fungsi meletak patung di dasar laut ini adalah sebagai medium untuk menggalakkan pertumbuhan terumbu karang dan hidupan laut yang lain. Menurut  Jason Taylor, dengan cara ini tumbuhan dan karang laut yang lembut dapat tumbuh dengan lebih cepat di atas permukaan patung dan akan mengeras sehingga mampu menggalak pertumbuhan terumbu karang yang baru.

Secara asasnya selain daripada untuk menarik minat pelancong, patung-patung ini juga berfungsi sebagai tempat pembiakan terumbu karang sekaligus memelihara hidupan laut tersebut.

Meskinpun begitu, projek yang dijangka siap pada tahun 2019 ini bagaimanapun mendapat tentangan dari pihak pemerintahan Lombok serta masyarakat setempat kerana dikaitkan dengn unsur-unsur pornografi. Dalam satu kenyataan yang dikeluarkan oleh Pejabat Kabupaten Lombok, karya patung-patung yang dipamerkan ini mengandungi unsur pornografi dan bersifat eksploitasi terhadap wanita.

Rekabentuk patung mengambarkan seorang lelaki memeluk seorang wanita yang mengenakan bikini dan kain yang menutupi bahagian bawah tubuhnya itu dianggap sebagai gaya eksploitasi terhadap wanita dan berlawanan dengan nilai-nilai budaya masyarakat setempat di daerah Lombok Utara.


Patung Diego Maradona Jadi Bahan Lawak Selepas Diperlihatkan Di India

Nampaknya tahun ini tahun ikon bola sepak jadi bahan kecaman gara gara patung sendiri seperti Cristiano Ronaldo dan patung Messi sehingga dirosakkan dua kali.

Patung terbaru yang menjadi kecaman di sosial media ialah patung lagenda Argentina Diego Maradona yang diperlihatkan di Kolkata semalam. Patung gangsa berukuran 12 kaki hasil inspirasi dari kejuaraan Piala Dunia 1986 menerima pelbagai komen di sosial media gara gara rupanya yang tidak sama langsung.

Komentar online mengatakan patung ini kelihatan seperti Roy Hodgson, Larry Bird dan lebih teruk seperti ‘datuk orang’. Reaksi pengguna internet sama seperti ketika patung Cristiano diperlihatkan kepada umum awal tahun ini.

Diego Maradona is in India & a statue of him was unveiled at a charity event in Kolkata.Good to see the chap that did the Ronaldo one is still in business pic.twitter.com/p5IDzgfExw

— Peter Coates (@golazoargentino) December 11, 2017

A statue of Maradona has been unveiled in India…

Or is that Roy Hodgson? We can't decide 😂😂 pic.twitter.com/EQnRiMXfT3

— BenchWarmers (@BeWarmers) December 11, 2017

supposed to be maradona.. looks more like someone's gran pic.twitter.com/z3UO281AyX

— SPFL Banter *** (@splbanter) December 11, 2017

Statue of Diego Maradona unveiled in India. Is it me or could this be repurposed as Larry Bird ? pic.twitter.com/XJwPJzqSOY

— Maximiliano Bretos (@mbretosESPN) December 11, 2017


Patung Figura Edisi Terhad Filem XX Ray III Sedia Untuk Ditempah

Sekiranya sebelum ini para peminat cuma berpeluang mendapatkan patung figura dengan keluarnya filem adiwira atau robot daripada Hollywood, nampaknya buat julung-julung kalinya filem tempatan arahan Aziz M Osman bakal hadir dengan patung figura tersendiri.

Siri filem fiksyen sains XX Ray III  ini merupakan sebuah filem trilogi yang sudah lama dinantikan peminat filem tanah air. Dalam menawarkan kelainan pada filem ini, pihak terbitan filem mengeluarkan patung figura Prof. Amir Hamzah secara terhad.

Berdasarkan maklumat di laman jualan, cuma 200 ratus patung figura Prof. Amir Hamzah telah ditawarkan dimana setiap satunya mempunyai nombor siri yang tersendiri. Harga bagi sebuah patung figura ini adalah bernilai RM149.90.

Buat para peminat siri filem XX Ray yang sudah hampir 24 tahun menanti trilogi filem ini, kami yakin anda pasti tidak mahu melepaskan peluang dalam mendapatkan patung figura edisi terhad ini. Anda boleh klik disini untuk menjadi 200 peminat terawal mendapatkan patung figura eksklusif ini.


Patung Figura Vintage Ini Terjual Pada Harga RM139,000

Kalau anda ada rakan yang suka ejek anda kerana anda suka mengumpul patung permainan, anda kena tunjuk artikel ini kepada mereka. Figura aksi permainan memang boleh buat pelaburan jika model yang anda beli itu dicari oleh collector dan rare.

Model figura Boba Fett bersama packaging asal ini yang merupakan model prototype dari tahun 1970 terjual dalam satu acara lelongan pada harga USD34,500 (lebih kurang RM139,450)! Patung ini adalah salah satu koleksi dari seorang collector berbangsa Perancis yang dikatakan mempunyai 700 item rare yang beliau kumpul sepanjang 40 tahun.

Kesemua koleksi collector dari Perancis ini dianggarkan bernilai USD662,000 (lebih kurang RM2.6 juta). Ok, mulai dari esok dah boleh beli patung permainan. Mana tahu lagi 40 tahun anda boleh jual kembali dengan harga puluhan ribu ringgit. Jika anda mahu beli patung permainan vintage, anda boleh ke laman Vectis Auction. Laman web dia pun vintage betul. Rasa macam buka website zaman Windows 97. Classic.


Patung Ikonik ‘Merlion’ Tertinggi Di Singapura Bakal Dirobohkan

Jika ke Singapura, tidak sah kalau tidak bergambar dengan patung ikonik Merlion yang merupakan lambang negara Singapura. Patung ikan duyung berkepala singa tersebut dikhabarkan akan dihancurkan tidak lama lagi.

Patung Merlion yang akan dimusnahkan adalah patung Merlion tertinggi dimana memiliki ketinggian 37 meter dan terletak di Pulau Sentosa. Malah, patung tersebut dikatakan akan dimusnahkan selepas 20 Oktober 2019.

Untuk pengetahuan anda, patung itu akan dirobohkan kerana pembangunan projek untuk menjadikan Pulau Sentosa lokasi terbesar dan menarik lebih ramai pengunjung.

Menurut Ketua Pembangunan Sentosa Quek Swee Kuan, tiada rancangan untuk memindahkan patung Merlion itu ke lokasi lain. Jika anda belum berkesempatan untuk ke sana, inilah masanya untuk anda ke sana sebelum ia dirobohkan.Akan tetapi, patung Merlion yang terletak di tepi sungai Singapura tidak akan dihancurkan.

AirAsia kini sedang hangat mengadakan promosi tempat duduk percuma. Ini peluang anda untuk beli tiket murah ke Singapura untuk lihat Merlion ini sebelum dimusnahkan.

Promosi Tempat Duduk Percuma AirAsia Kini Kembali

Pelancong Bakal Dipenjara Setahun Jika Bersekedudukan Di Bali

Monumen Titik Tengah Semenanjung Malaysia Di Temerloh Bakal Siap Dibina


Patung LEGO Awesome Ini Musnah Sekelip Mata Dilanggar Seorang Budak

Apa perasaan anda jika anda cipta sesuatu selama beberapa hari dan kemudiannya ciptaan anda itu musnah dalam masa beberapa saat sahaja? Inilah yang berlaku kepada Zhao, Lego maker dari China ini.

Zhao menghabiskan masa 3 hari untuk menyiapkan watak Nick Wilde dari Zootopia untuk satu pameran. Patung itu dikatakan hanya beberapa jam sahaja dipamerkan di dalam sebuah pasar raya di Ningbo, China sebelum seorang budak melanggar patung itu dan memusnahkan terus patung berkenaan. Auch!

Zhao tidak mengambil sebarang tindakan kepada budak itu kerana beliau tidak menyalahkan budak berkenaan. Sebaliknya beliau kesal pihak yang menjaga pameran berkenaan tidak memberi perhatian kepada keadaan sekeliling. Perkara itu pasti dapat dielakkan jika ada individu yang menjaga kawasan itu dengan lebih ketat.

Kejadian ini pastinya satu nightmare buat peminat LEGO. Anda kalau ke pameran seni, pastikan anak-anak anda sentiasa dalam kawalan. Kesian jika jadi begini. Be strong Zhao!


Patung Louis Vuitton x Supreme Ini Terjual Pada Harga RM441,000

Permintaan terhadap kolaborasi Louis Vuitton (LV) dan Supreme masih lagi tinggi walau untuk apa jenis produk sekali pun. Pada 9 November lalu, LV menghasilkan satu patung teddy bear yang diperbuat daripada denim LV x Supreme untuk dilelong di laman eBay.

hanya satu unit patung ‘Pudsey Bear’ bersaiz 28-inci ini dihasilkan dan segala keuntungan akan disalurkan ke badan kebajikan BBC Children In Need. Sebanyak 186 telah dibuat sepanjang 10 hari ini dan pemenang rasmi diumumkan semalam kepada pembida misteri pada harga 80,300 GBP (RM441,000+-)!

Pembida misteri ini mungkin membelinya untuk diletakkan di dalam rak khas di dalam rumahnya atau sebagai hadiah untuk anak kesayangannya. Walaupun mungkin nampak membazir tetapi jika keuntungan disalurkan ke badan kebajikan, ianya seperti membeli sambil menderma. Tiada siapa yang rugi di sini. Kita tunggu dan lihat siapa indentiti sebenar pembida misteri ini.


Peminat Kecewa Patung Bintang Barcelona Lionel Messi Dipenggal

Siapa tak kenal kapten pasukan Argentina berjersi no 10 ini, tidak lain tidak bukan Lionel Messi atau lebih mesra dikenali dengan panggilan Messi sahaja. Walaupun telah menampilkan kejayaan yang cemerlang, namun ada sahaja pihak yang tidak bersenang hati. Perkara yang sama berlaku kepada bintang bola sepak dunia ini.

Patung berupa tugu penghormatan milik bintang Barcelona yang terletak di Rio de la Plata ini baru sahaja menjadi mangsa vandalisma yang brutal. Lebih kejam apabila bahagian kepala patung ini dipenggal, ia kelihatan lebih dasyat dari apa yang berlaku terhadap menara Soviet di Rusia.

BACA: Vandalisma Paling ‘LOL’ Di Rusia, Bintang Menara Soviet Kini Berwajah Patrick

Berita ini sudah tentunya menimbulkan rasa sedih dikalangan peminat tegar Messi, apatah lagi tugu ini baru sahaja dibina pada tahun lepas dan dirasmikan sendiri oleh datuk bandar Horacio Rodriguez Larreta. Bagaimanapun, pihak bandaraya berjanji akan membaiki semula patung yang menjadi hiasan di Glory Walkaway, tempat penghormatan bintang olahraga Argentina ini pulih seperti sediakala.

Ini menunjukkan tidak semua rakyat Argentina menyukai Messi, dan topik ini menjadi perbualan yang hangat dibincangkan di Twitter. Jika anda masalah, lembu pun ada masalah, Messi pun ada masalah. Sebagus-bagus Messi pun masih ada yang tidak suka apatah lagi jika tidak bagus. Bertabahlah.


Acara Kre8tif Conference & Content Festival Kembali Lagi Untuk Tahun Ini

Malaysian Digital Economic Corporation (MDEC) yang merupakan sebuah syarikat GLC yang membantu usahawan-usahawan terutama industri teknologi dan kreatif di Malaysia seperti Animonsta, Les Copaque dan sebagainya.

Bersempena acara Kre8tif Conference & Content Festival kembali untuk kali kedua pada tahun ini, MDEC telah merangka beberapa acara dan pelbagai jenis aktiviti yang akan menghiburkan para pengunjung serta memberikan manfaat golongan profesional yang bekerja dalam industri kreatif ini.

Antara acara akan dijalankan semasa acara Kre8tif ialah Business Matching. Disini merupakan syarikat-syarikat boleh menbincangkan untuk menentukan meningkatkan pendapatan syarikat dan membantu satu sama lain.

Dalam acara telah menjemput beberapa ahli yang pakar industri dalam kreatif tempatan mahupun antarabangsa antaranya ialah Christopher Bremble, CEO Base FX, Hidehiko Kitajima, CEO OLM, iaitu syarikat animasi yang bertanggungjawab yang bangunkan siri animasi Pokemon, dan juga Datin Seri Tiara Jacquelina, seniwati teater di Malaysia.

Kepada yang berminat ingin menyertai aktiviti ini, anda perlu membeli tiket beharga RM 650 untuk masuk ke acara Kre8tif manakala acara Business Exchange pula berharga RM 750 seorang. Tiket ini akan dijual pada 16 Julai hingga 31 Julai 2018.

Kre8tif Conference & Content Festival ini akan berlangsung bermula 6 hingga 9 Ogos 2018 di sekitar Cyberjaya, Cyberview Resort & Spa dan Multimedia University. Untuk mengetahui lebih lanjut anda boleh melayari laman web Kre8tif.